Kaozeadenn Implijer:Ar Skalf

Degemer mat !
--Paotr 25 Aug 2005 à 09:21 (UTC)
Degemer mat dit war ar Wiki ivez. Mar plij, diwall da gemmeskañ da soñjoù personel war ar yezh gant fazioù yezh. Gallout a rez reizhañ ar fazioù yezh war-eeun. Evit an traoù all ez eus pajennoù kaozeal stag ouzh pep pennad evit eskemm gant ar Wikipedourien all ha kemer divizoù stroll. Pouezus eo evit ma vefe doujet da labour an holl war ar Wiki ha derc'hel d'un aergelc'h mat etre an holl implijerien. Setu perak em eus adlakaet ar bajenn degemer evel ma oa. Trugarez dit en a-raok. --Fulup 21 Kzu 2005 da 10:53 (UTC)

* Mar plij, reizh ar fazioù rezihskrivañ pa vez ezhomm met na cheñchez ket an dibab gerioù graet gant an dud. Na'z peur ket da erlec'hiañ douaroniezh pe geografiezh evit n'ouzon ket peseurt abeg. Evit se ez eus pajennoù kaozeal. Implij anezho evit displegañ da soñj hep cheñ an termenadur implijet mar plij. Ret eo heuliañ reolennoù sevended eeun a-hend-all e savo bec'h etre an dud. --Fulup 26 Feb 2006 da 22:21 (UTC)

Implij ar pajennoù kaozeal evit se pe e vo bec'h etre an dud. Graet e vez an dibaboù a-stroll ha goude e vez votet ma santer ez eus ezhomm. Trugarez dit en a-raok. --Fulup 26 Feb 2006 da 22:35 (UTC)
Lañset zo bet ur votadeg evit dilenn merourion/ezed nevez. Tu zo deoc'h da lakaat hoc'h anv ha/pe da reiñ ho vot evit ar re all bet lakaet o anv dija.


Kaozeadenn Implijer:Aet kuit 01

War a gomprenan e fell d'an den, Gwilhmod e anv, ma vo lamet e anv, goude bet lakaet gantañ er wikipedia ur pennad zo.
A-du on gantañ, met d'am soñj e talv ar boan kaozeal eus se etre an izili, ha votiñ - gant ma vo roet abegoù ar goulenner hag ar voterien.
Gwelout a reer tud o c'houlenn bezañ divadezet, hag e vez goulennet outo en em zisplegañ, pezh a gavan reizh (tud zo ne gavont ket, a ouzon a-walc'h). Ne fell ket din sevel a-enep d'ur goulenn reizh, gant ma vo diskouezet dimp eo reizhabeget.  Bianchi-Bihan 15 Her 2009 da 15:55 (UTC)

Ne gomprenan ket tre an afer-mañ. Petra resis en deus goulennet Gwilhamod? Neal  (Kaozeal) 15 Her 2009 da 19:12 (UTC)

:C'hoant en deus gouzout penaos e vefe tu dezhañ skarzhañ e gont, gwelet pajenn Ex-Smith. --Y-M D 15 Her 2009 da 19:23 (UTC)

:: Dres : [] --Ex-Smith 15 Her 2009 da 19:25 (UTC)

Prest on da sikour atav. Aet on da glask war ar wikipedia e saozneg ha setu ar pezh am eus kavet:

"Deleting an account. It is not possible to delete user accounts, as all contributions must be assigned to some identifier; either a username or, in the case of anonymous contributions, an IP address. Editors seeking privacy per their right to vanish can have their user and user talk pages deleted and their accounts renamed." (diwar: Deleting an account/Diverkañ ur gont)

"Deleting your user pages. Where there is no significant abuse and no administrative need to retain the personal information, you can request that your own user page and user subpages be deleted. This is done instead of account deletion because accounts with contributions cannot be deleted as this would allow another user to create the account, and claim authorship of those edits. It is not possible for your edits to be removed entirely; for this reason, removing the account would potentially violate copyrights by allowing for such authorship claims.
Just add to the page: . An administrator will then delete it after checking that the page does not contain evidence of policy violations that may need to be kept. If there has been no disruptive behavior meriting the retention of that personal information, then the administrator can delete the page straight away in order to eliminate general public distribution of the history containing the information. If the deletion occurs immediately, others may request undeletion if they feel there was in fact a need to retain the page. In such a case, the page should be undeleted and listed on Miscellany for deletion for a period of five days following the deletion of the user page. If a user page was deleted because a contributor left, it may be restored by an administrator if the contributor returns, particularly if the history contains evidence of policy violations." (Diwar How to deleter user and talk pages)

Pajennoù talvoudus: Right to vanish ha Right to vanish (meta)
A galon, Neal  (Kaozeal) 15 Her 2009 da 19:38 (UTC)

Doue d'ho pennigo.
Goulenn a ran ma vo lammet kuit va c'hont diouzh ar br.wikipedia
ra skrivot din eta (postell) evit lavarout din penaos e ranker o

Graet war-dro ganin Neal  (Kaozeal) 17 Her 2009 da 09:35 (UTC)

https://br.wikipedia.org/wiki/Kaozeadenn Implijer:Aet kuit 01


Kaozeal:Doareoù-skrivañ e brezhoneg

Ret eo reizhañ an titl, mankout a ra an dildenn war skrivañ Fulup 26 Aug 2005 à 08:09 (UTC)

Da getañ, trugarez da Filip en neus skrivet ar bajenn mañ.
Evit kalz tud, e oan o lenn pajennoù diwar an doareoù-skrivañ ha ne komprenen ket petra a oa.
Me m'eus studiet da gentañ gant ar vetod Assimil ha neuze en etrerannyezhel. Goude-se, me m'eus lenn peurvuian textoù e peurunvan. Neuze ouien petra int. Met ne ouien ket petra zo ar skolveurieg pe an "Emgleo Breizh".
Goude ho pennad, e kwelan un tammig sklaeroc'h. Soñjal a ran an "Emgleo Breiz" zo un ano all evit ar c'hKLT.
Interesant e vehe evidon gouzout penaos e skriù aliesoc'h ar C'hwenediz: e Gùéned Dihunam pe en un doare arall ?
Daou c'houlenn zo ganin c'hoazh:
Petra zo an daore skrivan 1956 (ar KLT pe ar Skolveurieg pe unan all ?)
Petra zo c'hoarevezet e 1907 ? quelle réforme orthographique.
Ouzon awalc'h petra zo bet graet e 1941, 1956 ha 1975, met 1907, n'ouvean ket (evit komz un tammig 'vel e Bro-Drerger)

Kinnig a ran diverkañ ar bajenn-mañ, goude bezañ kendeuzet e endalc'had gant Doareoù-skrivañ brezhoneg Jañ-Mai 16 Gou 2007 da 14:37 (UTC)

A-du ganit. Bianchi-Bihan 17 Gou 2007 da 02:34 (UTC)

Re vuan em boa eilgeriet: pa lenner ar pennad all e weler ez eus drein er pesk. Un titl zo ha ne glot ket gant ar pennad! Mankout a ra kalzik a draoù dw ar skritur amañ ivez.

Mat e vije sellout ouzh ar wiki gallek: un toullad traoù dereat zo bet eno... ma'z int chomet.Bianchi-Bihan 17 Gou 2007 da 02:40 (UTC)

:Ur pennad Doareoù-skrivañ ar brezhoneg zo ivez, gant muioc'h a voued ennañ. Da gendeuziñ moarvat. --Llydawr 11 Eos 2008 da 16:52 (UTC)


Kaozeal:Emsav

Klasket m'eus reizhañ un nebeud a draou en doare kentañ, met labour a zo evit kempen ar pennad-mañ. Ne weler mat peseurt menozioù a ya gant pep a varevezh an Emsav. Ouzhpenn-se ne weler ket mat perak an divizoù kemeret gant Diwan o-deus bet, sañset, ur pouez politikel. An diviz war ar peurunvan a zo bet votet e 1980 war a gredan, met n'eus netra da welout gant emdroad an Emsav (a zo chomet berr e venozioù hag a chom c'hoazh). NB : n'eus ket ezhomm eus ar ger-mell evit titloù ar pennadoù (Titl pennad Eil Emsav ha n'eo ket An Eil Emsav) pa c'heller ober gantañ e korf ar pennadoù. Ch. Rogel 27 Aug 2005 à 21:16 (UTC)

Trede Emsav & 1945-1976
Graet 'm eus anv eus an divyezhegezh e istor an emsav dre ma seblant merkan un emdroadur a glot gant dizeriadur ar spered broadel : ent-fetis e sonj din e verk kealiadurezh an "divyezhegezh" un troc'h a-bouez e istor an emsav : adalek ar poent-se n'eo ket mui gwir al lavarennoù "Hep brezhoneg Breizh ebet" hogen "hep brezhoneg ha galleg Breizh ebet". T. Gwilhmod


Kaozeal:Ger-mell

Ne gomprenan ket ar frazenn-mañ:
Bez e c'hellont merkañ ivez ar rol a c'hoarvez un anv-kadarn ur frazenn gant ar yezhoù a implij sistem ar c'hasoù, d.s. e gresianeg (gerioù-amstrizh gourel unander nemetken):
Yun 28 Aug 2005 à 09:01 (UTC)

Ne welan ket perak e vije graet gant yezhoniour pa 'z eus yezhour hag a zo mat ha berroc'h evit an dra. N'eus ket ezhomm eus yezhoniour evit gwir. Ch. Rogel 28 Aug 2005 à 10:03 (UTC)
Hervez geriadur an Here ez eus arbennigourien war yezh pe yezh eus ar yezhourien, tra ma 'z eus arbennigourien war ar yezhoniezh eus ar yezhoniourien.
Yun 28 Aug 2005 à 11:22 (UTC)
Ya, gwelet am oa bet an termenadurioù-se, met ne gomprenan ket da betra e servichont. Marteze eo bet Emile Ernaut ur seurt tourist o weladenniñ ar brezhoneg (skouer roet evit yezhour) p'eo deuet bremañ yezhoniourion, tud a skiant uheloc'h : heuliañ a ran GAH, met pas evit an dra-se. Ne vez graet ur seurt diforc'h nag e galleg nag e saozneg. Ma n'eo ket tud o studian ar yezhoù tud o studiañ ar yezhoniezh, petra 'int? Ch. Rogel 28 Aug 2005 à 18:01 (UTC)
Me soñj din e c'heller studiañ ur yezh hep deskiñ anezhi. E-giz-se e vez graet gant yezhoniourien a ya da Afrika pe da Amerika ar Su da studiañ ar yezhoù-hont. Klask a reont dud divyezhek hag ober a reont goulennoù resis war mont en-dro ar yezh a studiont. E-giz-se e c'hellont dastum titouroù war meur a yezh e berr amzer. Gwelet a rez, ne izelaan ket ar yezhour e-skoaz ar yezhoniour, er c'hontrol!
Gant an Euskariz a oa bet embannet ur skritell a oa skrivet warni: Ne vez ket studiet an euskareg, desket e vez!
Yun 29 Aug 2005 à 17:47 (UTC)

Er pennad e kaver:
un den = un den bennaket; neus forzh piv; ne vern peseurt den
Diwar ar pezh am eus klevet ez eus kemm etre talvoudegezh ar ger-mell amstrizh brezhonek hag ar re saoznek pe c'hallek. Pa c'hell un chien daveañ d'an holl chas, da forzh peseurt ki, da ne vern peseurt ki (un chien aboie = un chien, ça aboie = les chiens aboient) gant un dalvoudegezh c'henerek, ne vefe ket memes kont e brezhoneg. Pa vez lavaret ur c'hi e vez komzet eus UR c'hi bennak ha n'hell ket bezañ an holl chas.
Setu e kinnigan tennañ ; neus forzh piv; ne vern peseurt den ha reiñ ur skouer e galleg pe e saozneg gant un dalvoudegezh c'henerek.
Yun 28 Aug 2005 à 11:22 (UTC)
'un den' (pe kentoc'h 'un nen') a vez implijet e bro-dreger evit ober dave da unan bennaket (=gall. 'on')


Kaozeal:Iron Maiden

Ar strollad metal en deus graet ar muiañ a werzh...
Graet en deus berzh pe gwerzh?
Yun 29 Aug 2005 à 17:35 (UTC)


Kaozeadenn Implijer:Yun

Kaozeadenn Implijer:Yun/Dielloù

E gwirionez n'am eus relijion ebet war an afer-mañ... Gouestlet e vez an ilizoù hag ar chapelioù d'ur sant bennak, marteze eo tost kenkoulz neuze... A galon. Kadbzh (kaozeal) 4 Gen 2015 da 08:59 (UTC)

: Skwer ebet e G. an Here, Vallée, ar Glev pe L'Armerye...Kadbzh (kaozeal) 4 Gen 2015 da 10:11 (UTC)

:: "Iliz Santez-Helena" e Douarnenez, gant Kristof Jezegoù (un arbennigour!), Hor Bro e-pad ar Revolusion, Ti-moullañ Ar Bobl, Karaez, 1915, pajenn 83. Kadbzh (kaozeal) 4 Gen 2015 da 10:49 (UTC)

:: "E kouent Sant Beneat (...) E kouent Sant-Maurice", memes levr, pajenn 139, ha gant Loeiz Herrieu , Kammdro an Ankoù, "iliz Sant-Rémi" (e Reims), pajenn 33. Kadbzh (kaozeal) 4 Gen 2015 da 13:58 (UTC)
Trugarez da vezañ roet skouerioù. Un nebeud skouerioù a gaver e Buez ar Saent skrivet gant Marigo (an Ilis Sant Yan Damasceen, an ilis sant Denis) met gwir eo e kaver ar stumm hep ger-mell aliesoc'h. Daoust hag ur reolenn eo ? A galon. --Yun (kaozeal) 10 Gen 2015 da 10:14 (UTC)

:: Demat. N'eo ket stank ma skouerioù, avat. Ur c'henseurt din am eus lakaet 'ba'n taol, marteze e c'hello sklaeraat... N'ouzon ket e-men emañ ma Yezhadur Kervella. A galon. Kadbzh (kaozeal) 10 Gen 2015 da 12:13 (UTC)

Salud dit. Diwall evit "Broioù Breizh" . Arabat meskañ "Bro" hag "Eskopti". Enez-Vriad pe Perroz-Gireg, hag ur bern reoù all, a oa en eskopti Dol, met ne oant ket e "Bro-Zol". An Hengleuz a oa e Bro-Sant-Maloù met ne oa ket en eskopti Sant-Maloù. A galon ha bloavezh mat.--Trec'hlid mitonet (kaozeal) 10 Gen 2015 da 10:48 (UTC)

: Bloavezh mat dit ivez. Trugarez da vezañ sklaeraet ar poent-se. Dre zievezhted em boa lakaet "Bro Sant-Maloù" en daolenn nevez pa oa "Bro Zol" en daolenn gozh , ha neuze em boa "reizhet" ar vro goude-se. Chomet eo "Bro-Zol" e frazenn gentañ ar pennad avat. a galon, --Yun (kaozeal) 11 Gen 2015 da 10:00 (UTC)

Salud. Marteze ne vefe ket fall ouzhpennañ ul linenn gant an niv. INSEE... Kadbzh (kaozeal) 23 Gen 2015 da 22:11 (UTC)

Salud dit. Dont a ra ar c'hod kumun war wel pa liammer ar bajenn ouzh Wikidata. Sell ouzh La Barre-de-Semilly. A galon, --Yun (kaozeal) 24 Gen 2015 da 06:03 (UTC)

: Demat. Dreist! Kadbzh (kaozeal) 24 Gen 2015 da 07:42 (UTC)

Demat. Ur gudenn gant ar boblañs. A galon. Kadbzh (kaozeal) 30 Meu 2015 da 20:40 (UTC)

--Yun (kaozeal) 31 Meu 2015 da 02:47 (UTC)

Hello Yun, thanks for working on this wiki in your language. We updated the list of priority translations and I write you to let you know. The language used by this wiki (or by you in your preferences) needs about 100 translations or less in the priority list. You're almost done!
Please register on translatewiki.net if you didn't yet and then help complete priority translations (make sure to select your language in the language selector). With a couple hours' work or less, you can make sure that nearly all visitors see the wiki interface fully translated. Nemo 26 Ebr 2015 da 14:06 (UTC)

Translating the interface in your language, we need your help

Kudennoù gant hini Craonne (ha reoù all en Aisne, me'gred), padal e ya mat en-dro gant Laon. Pa c'hellot teurel ur sell m.p. Trugarez en a-raok. A galon. Kadbzh (kaozeal) 8 Gou 2016 da 20:47 (UTC)

Hi! You have uploaded many files so you may be interessted to know that I have been talking to Huñvreüs about files without a license at Kaozeadenn Implijer:MGA73. I have also made a request for a bot flag at Wikipedia:Bot#MGA73bot so my bot can work on files.
My goal is to find and mark files that do not have a valid license. If the uploader (you) can confirm to be the creator of the file and confirm a valid license (for example Template:Cc-by-sa-4.0) my bot can perhaps help fix the files.

I confirm. --Yun (kaozeal) 19 Mae 2024 da 20:22 (UTC)
You are very welcome to comment at the bot request. --MGA73 (kaozeal) 18 Mae 2024 da 17:44 (UTC)

E brezhoneg/esperante/en français hepken/nur/seulement, sorry. --Yun (kaozeal) 19 Mae 2024 da 20:22 (UTC)


Kaozeal:Kumun c'hall

Da'm soñj e vefe gwelloc'h kaout daoù bennad. Unan gant an titl kumun gant ar boued degaset amañ hag unan all, el liester, Kumunioù Frañs pe Roll kumunioù Frañs e-lec'h ma vefe kavet roll ar c'humunioù. Ezhomm zo ivez eus ur pennad Kumunioù Breizh. Da'm meno eo gwelloc'h ober gant Frañs evit anv ar stad (an anv ofisiel eo). Bro-C'hall zo un anv istorel ha sevenadurel (Rouantelezh Bro-C'hall). Ouzhpenn e c'haller stadañ emañ Breizh e Frañs (Republik Frañs) met n'emañ ket e Bro-C'hall ha n'eo ket bet biskoazh ul lodenn eus Bro-C'hall. E Frañs emañ Breizh, Bro-C'hall, Okitania, Elzas, un tamm eus Euskadi, Flandrez ha Katalonia. Fulup 31 Aug 2005 à 16:38 (UTC)
A-du e savan gant Fulup.
Yun 31 Aug 2005 à 17:28 (UTC)

Ur giz nevez eo ober gant Frañs ha klask kavout ur stêr disheñvel ouzh hini Frañs (ken luziet eo : rieged Breizh o deus paet un truaj da roue "Francia" er 6vet ktvd daoust ma ne blegent ket da anavezout an aotrouniezh). Er gwask brezhonek e weler an daou asamblez (e-barzh Bremañ da skouer) ha ne gredan ket ez eus un diforc'h e-barzh spered an dud.
Evel kalz a dud e ran gant Bro-C'hall nemetken (e-touez an abegoù ez eus m'eo d'ober gant an anv-gwan "gall" a glot gant Bro-C'hall). Marteze e vo unanaet titloù ar pennadoù er Wiki, met n'eus ket mall sevel ur brezelig d'an ampoent. Ne glaskan ket kemm Frañs da Vro-C'hall hag e kredan e vo ar memes spered gant tuidi ar ger Frañs. --Ch. Rogel 6 Ebr 2008 da 14:56 (UTC)

Bro-C'hall ha Frañs (respont gant dale bras)

Salud dit ! Gwelet em eus ec'h eus cheñchet titloù Proviñsoù Bro-C'hall ha Kumunioù Frañs. Daou dra a lavarfen :
* a-raok kemm un titl e vefe mat kaozeal gant kenlabourerien all ha displegañ perak e kav dit e tleje bezañ kemmet. Paseller ouzh ar pajennoù kaozeal e weler n'emaon ket ma-unan o soñjal ez eo gwelloc'h lakaat al liester.
* Kumun Bro-C'hall a dalvez kement ha "la commune de France" e brezhoneg (evel ma talvez Kumun Pariz kement ha "la Commune de Paris"). N'eus ster ebet gant un titl evel-se. Marteze 'poa c'hoant lavaret "commune française" ? Neuze e tlejes bezañ skrivet kumun c'hall, a vije bet reizh. Hag ar memes tra evit ar proviñsoù. Met arabat cheñch titloù forzh penaos hep kaozeal gant tud all, pe war ar bajenn Kaozeadenn pe en Davarn ! A galon, --Llydawr 4 Ebr 2008 da 11:56 (UTC)
Kemmet e o bet Bro-C'hall da Frañs er pennad am oa savet war ar c'humunioù mod-gall. Den n'en deus savet un abeg pe savet ur gaozeadenn. Setu perak em eus adkaset d'an titl orin.
Evidon eo re c'hallek al lavarenn "kumun c'hall" (ha koulskoude em eus dibabet an titl departamant gall). Ha daoust hag eñ ne vefe ket brezhonekoc'h ha reishoc'h ober gant kumun e Bro-C'hall, departamant e Bro-C'hall, met proviñs an impalaeriezh roman (amañ n'eus ket tu bezañ droukkomprenet)? Met petra vo graet evit anvioù ar c'hontelezhioù a gaver stank ar wiki brezhonek. Skouer : kontelezh Roazhon. M'eo gall ar gumun, daoust eo roazhonat ar gontelezh? Ha daoust e c'hellfe bezañ "kontelezh e Roazhon", pe welloc'h, d'am soñj, kontelezh ar Roazhon (evel el lavarenn c'hallek "en Avignon", i.e. ar gontelezh ha ne oa ket ar gaoz war ar gêr amañ).
Sellit ouzh kartennou Breizh, ne weler nemet kontelezh Roazhon ha k. Naoned koulskoude. --Ch. Rogel 6 Ebr 2008 da 15:49 (UTC)

Ret eo c'hom hep ober gant al liester en titloù bewech m'eo posubl ober un diforc'h etre an traou deskrivet. Ur reolenn etrevroadel eo, met, er c'hontrol, ret eo ober gant ar furmoù a-stroll, ur perzh a zo d'ar brezhoneg (merien, pa n'eus ket da lakaat merienenn, da skouer).
Pa n'eus ket tu deskrivañ pep lodenn an traoù bodet e tleer ober gant al liester : Stadoù-Unanet pa ne vije reizh deskrivañ ur "Stad unanet". Rouez e tle bezañ an degouezhioù-se. --Ch. Rogel 6 Ebr 2008 da 15:49 (UTC)

... ha mat pell zo. Amañ n'eo ket ul listennad kumunioù, ha neuze e tegouezh mat an unander (evel evit rione). Met evel :it:Rioni di Roma e vo lakaet Proviñsoù Bro-C'hall pa ginniger an holl. Sklaer ar jeu. Bianchi-Bihan 6 Ebr 2008 da 17:36 (UTC)

Me 'gav din e ranker dispartiañ fraezh ar pezh zo dibaboù (ober gant an unander Kumun pe al liester Kumunioù, ober gant Bro-C'hall pe gant Frañs) diouzh ar pep zo reizhded ar yezh.
Gallout a reer dibab ober gant al liester (evel e esaozneg :en:Communes of France, en esperanteg :eo:Komunumoj de Francio pe en italianeg :it:Comuni della Francia) pe gant an unander evel e galleg (:fr:Commune française pe e spagnoleg :es:Comuna francesa). Gallout a reer dibab ober gant Frañs (a gaver abaoe ar c'hrennvrezhoneg) e-lec'h Bro-C'hall (displeget fraezh e oa bet gant Fulup e miz Eost 2005... daoust ma skriv Ch.Rogel "Den n'en deus savet un abeg pe savet ur gaozeadenn"). "Kumun c'hall" pe "Kumunioù Frañs" zo posupl o-daou. "Kumun Bro-C'hall" avat zo un titl direizh, e-keñver brezhoneg, evit ar pennad-mañ diantav. Ha n'eus ket da glask keñveriañ gant Kontelezh Roazhon... daou zegouezh disheñvel int ! --Llydawr 7 Ebr 2008 da 16:31 (UTC)


Kaozeal:Lizherenneg latin

goût mat a ran n'eus ket eus an anv-gwan evit ober e brezhoneg eus ar pezh a vez graet latin e galleg. amañ, avat, n'eus ket komz eus al lizherenneg latin, da lâret e al lizherennoù latinek implijet evit skrivañ al latin (hag e vefe ur pennad all...). krouet em boa an tremen 'latinek' evit treiñ 'latinate' e saozneg, da lâret eo savet diwar al latin hep bezañ kevatal outañ.
A-raok chench ar pennad-mañ adarre e vefe mat klevet soñjoù ar re all.
Neal 25 Gwe 2005 à 17:11 (UTC)
Evidon-me eo latin. Meur a skouer eus an anv-gwan latin a c'heller lenn e-barzh eil embannadur geriadur An Here, al lizherenneg latin en o zouez. Gouzout a rez a-walc'h e c'hell ar gerioù kaout meur a ster (liessteriegezh ar gerioù) ha gallout a ra ar ger latin daveañ da skritur hor yezhoù gwezhioù 'zo, ha d'al latin gwezhioù all. Evit pezh a sell ouzh al lizherenneg implijet evit skrivañ latin e ve gwelloc'h ganin ober gant an droienn lizherenneg al latin evit lakaat kemm etre houmañ hag al lizherenneg latin
 Al lizherenneg latin : a reer ganti evit skrivañ ar yezhoù roman, ha meur a hini all. (Geriadur An Here, 2001)
--Yun 25 Gwe 2005 à 18:04 (UTC)
goût a ran ar pezh a zo bet skrivet e geriadur an here, met n'eo ket nag abalamour m'emañ skrivet se nag abalamour ma vez kavet skerioù a-gozh ne c'hell ket bezañ krouet termennoù resisoc'h. penaos ober, hep ober an diforc'h etre 'lizherenneg latin 8implijet evit skrivañ al latin ha lizherenneg latinek (implijet evit skrivañ yezhoù all e mod pe vod) evel ma vez graet an diforc'h, da skwer eter lizherenneg kirillek ha lizherenneg rusek? pa'm bo c'hoant da sevel ur pennad diwar-benn al lizherenneg latin evel ma veze implijet evit skrivañ al latin, petra e rankfen lakaat da ditl? n'on ket a-enep chench an titl pe latin pe latinek e vefe, met d'am soñj eo ret tabutal da gentañ diwar-benn gwir ster ar gerioù (ha n'eo ket nemetken oc'h adlâret pezh vez kavet gant ar re o doa savet geriadur an here - hag ac'hell bezañ faos ivez a-wechoù, ne lâran ket)
a-galon d'an holl (ha trugarez vras da vezañ savet un isrummad evit familh-yezhoù ar bed - ne oan ket deuet a-benn)
Neal 25 Gwe 2005 à 18:22 (UTC)
Tabutomp neuze. D'am soñj ez eus ur fazi a gaver ken e galleg, ken e saozneg : ober implij eus an anv-gwan pa rankfed ober implij eus an anv-kadarn. Da skouer ez eus bet lavaret sciences humaines e-pad pell e galleg evel pa vije bet inhumaines ar skiantoù all! E brezhoneg, e-giz er pep brasañ eus ar yezhoù all, ne veze ket graet ar fazi-se. Met diwar levezon ar galleg ez eur krog da welet an tech-se oc'h en em ledañ e brezhoneg (betek er wikipidia brezhonek e-lec'h ma c'heller lenn kement-mañ : siañs humen!!!) Bremañ e vez lennet muioc'h-mui sciences de l'homme e galleg - n'ouzon ket penaos e vez kont e saozneg - hag an ISHA er Sorbonne, da skouer, a zo hiziv an deiz evit Institut des Sciences de l'Homme Appliquées. Marteze az poa lennet re vuan ma c'hemennadenn ziwezhañ e-lec'h ma kinnigen ober gant lizherenneg al latin e-lec'h lizherenneg latinek.
a galon ganit, ha gourc'hemennoù d'ar marc'h-labour ma'z out.--Yun 25 Gwe 2005 à 18:47 (UTC)
mat eo, graet e vo evel-se. n'eus forzh penaos, an diforc'h etre 'sciences de l'homme' et sciences humaines n'esu netra da welet - tennañ a ra kentoc'h d'ar fed m'emañ ar maouezed humaine ivez met n'int ket 'hommes'. un afer yezh an hini eo ha n'eo ket politikerezh (politiquement correcte) - n'eo ket gwall sklaer atav hag-eñ e ra dave ar an tremen 'homme' da den' (nep jener) pe da gwaz 8gourel). ma 'teus c'hoant goût hiroc'h ne dabutin ket doiwar-benn se amañ, met mar fell dit reiñ din da chomlec'h e c'hellfen kas un teuliad evit kentelioù doktorelezh (e saozneg) m'emaon karg anezhe.
Neal 25 Gwe 2005 à 19:16 (UTC)


Kaozeal:Beleg

n¡on ket gwall sur e c'heller (pe e tlefer) lakaat da gevatal termenoù n'o deus netra da welet e wirionez evel beleg ha mollah pe imam, rak n'o deus ket an hevelep kefridi.
Neal 2 Her 2005 à 17:24 (UTC)
Nemet e relijionoù kristen n'en deus ur beleg ar memes kefridi. Ret eo kaout ur ger hollek koulskoude. E galleg e vez graet gant ar ger prêtre en doare-se (koulz hag e saozneg gant priest). Peseurt ger a ginnigfes evit un den a zo an etrefas etre ar relijion hag ar feizhidi? Ch. Rogel 2 Her 2005 à 18:04 (UTC)
gwir eo mui-pe-vui, met n'eo ket penn-da-benn rak n'eus NETRA da welet ur mollah gant ur beleg (kristen): lakaat an daou dra da vezañ kevatal pa ne vezont ket a zo treuzgompren an diforc'hioù sevenadurel ha relijiel d'am soñj. n'eo ket ar memestra ur c'huzulier hag a c'hell anaout mat ar pezh a vez kelennet gant ar relijion mañr'r relijion hag un den sañset kaout ul liamm  gant "doue". un den a lezenn eo ur mollah kement hag un den a relijion, da skwer. abalamour da betra e vefe ezhomm kaout un tremen hollek evit deskrivañ traoù disheñvel ha n'int ket hollek tamm ebet? ha neuze, sevel ur ger hollek evit ober ouzh ar chas hag ar pesked abalamour ma'z eus loended a c'heller debriñ anezhe. d'am soñj e vefe gwell doujañ d'an diforc'hioù don pe donoc'h a gaver a-wechoù etre sevenadurioù disheñvel kentoc'h evit klask traoù a vefe kevatal kenetreze pa ne vezont ket. boñ, ma soñj eo atav. n'eus forzh penaos, seul nebeutoc'h a veleion (a bep seurt) seul gwelloc'h evidon-me :-))
Neal 2 Her 2005 à 18:12 (UTC)
Ma vije ur ger hollek all e kemerin anezhañ. Ur seurt beleg eo ar mollah (hag ar chaman hag all) pa vez e garg ober ul liamm (gant lidoù, gant kuzulioù ha kentelioù) gant an doueegezh. Aozet e vez donoc'h marteze gant an ilizoù kristen, met ur roll boutin a zo dezho.

* sunnit e vez lâret e brezhoneg? d'am soñj e vefe reishoc'h ober gant sunnour pe sunnaour savet diwar sunna (arabeg: سنة sunnah).
* Termenet eo ar gerioù sunnit (sunnited) ha chiit (chiited) e geriadur an Here. Gwelloc'h eo heuliañ ar boaz. --Fulup 3 Her 2005 à 15:47 (UTC)
ha zoken pa vez direizh ar boaz? (ar boaz n'eo ket nemet an here michañs...) marteze e vefe mat da re an here deskiñ gant ar re all ivez a-benn gallout reizhañ fazioù (lakaat ar c'horogn da gêrbenn galiza da skwer) e embannadurioù a zeu war-lerc'h?
Neal 3 Her 2005 à 19:22 (UTC)
Kavet am boa ar ger ennañ. Ouzhpennet em eus ar Chia hag ar Sunna (etre ar sonnelloù). Siwazh ne vo ket mui a embannennoù geriadur An Here p'eo serret ar stal.   Pa n'hon eus ket a akademiezh, gwelloc'h eo ober hervez ar geriadur klokañ ha chom hep reizhañ un nebeud fazioù : pa vez implijet un dra gant an holl, n'eo ket ur fazi a-benn ar fin. Ch. Rogel 3 Her 2005 à 20:15 (UTC)
pe eo "an holl"? hag ur fazi a zo ur fazi ha ken ma chomo daosut ma vez implijet gant an holl pe get. anaout betek re a ran betek pelec'h e c'hell kas mont war heul seurt fazioù nemet abalamour m'emañ evel-se er geriadur rak evel-se e vez graet e galiza ha ne ra nemet lakaat an traoù da washaat. hen dispelgañ a rin war-lerc'h, met me (sur-mat n'on ket "an holl") ne rin ket gant fazioù nemet evit doujañ da forzh peta e vefe skrivet r geriadur mañ'r geriadur.
Neal 3 Her 2005 à 20:56 (UTC)


Kaozeal:Mor-Bihan

* Douester ne zegouezh ket evit an niver a dud o chom lec'h pe lec'h. Implijet e vez evit ar metaloù. Evit ar boblañsouriezh e vez graet gant stankter. Stank pe stankoc'h eo an dud e lec'h pe lec'h. Doues n'int ket avat. --Fulup 6 Her 2005 à 17:38 (UTC)
Emañ ar gwir ganit eveljust. Gellet 'pije reizhañ diouzhtu.--Yun 7 Her 2005 à 19:38 (UTC)

Salut! Pour la Wikipedia germanophone (pour commencer) je cherche la transcription IPA correcte pour "Mor-Bihan" - en breton. Jusque là on ne trouve que la prononciation française: WP.en:  mɔʁbi.ɑ̃   et WP.de: []. Est-ce que quelqu´un/une peut aider? Trugarez! Stephele--217.232.71.2 29 Du 2011 da 18:20 (UTC)
Vraiement persone??? C´est déplorable!!--217.232.38.127 28 Her 2012 da 20:50 (UTC)
C'est dimanche, et je suppose qu'il fait beau en Bretagne... La prononciation correcte est
/mor'bi:ãn/
(Réf : Geriadur brezhoneg An Here, Plougastell-Daoulaz, 2001 ISBN 978-2-86843-236-0)
Flag of Scotland.svg Siubhán McGunn (kaozeal) 28 Her 2012 da 21:54 (UTC)


Kaozeal:Japan

*Japan ha neket Japon eo stumm skoueriekaet anv ar vro-mañ e brezhoneg. Ar stumm-se eo a vez implijet gant ar geriadurioù, ar c'helaouennoù hag ar skridoù lennek diwar-benn ar vro-se. Kinnig a ran e vefe adanvet ar bajenn-mañ war-du Japan. Evit anvioù ar broioù hag ar c'hêrioù e kinnigan e vefe implijet ar roll skoueriekaet bet embannet e dibenn geriadur an Here. Implijet e vez ar roll-se gant Ofis ar Brezhoneg ivez da roll dave. --Fulup 12:47, 05 Jul 2005 (UTC)
*Me ne ran ked foutré kàer deus ar péz so ba geriadur an Here, evid ar vro-mañ e vé gréet Japon g'an dud deusouti ha mâd pell zo. N'eus ked émm cheñch distagadur ar gériou nemed evid bé disheñvel (on tamm bihan) deus ar galleg. Ha ba geriadur Favereau e vé skrivet a mô-se.
Lip-Chopin 5 July 2005 15:41 (UTC)
* ret e vefe keñveriañ ha teuziñ ar pennad-mañ gant ar pennad japon e didtl... an daou dindan anv japan evel-just.
Neal 12 Her 2005 à 19:41 (UTC)
* A-du gant Neal. A-hend-all eo enez (liester inizi) ar ger boazetañ e brezhoneg. Dreist-holl dirak anv un enez. Ar stummoù enezenn (liester enezennoù) zo stummoù resisaat na vezont ket implijet kement. Forzh penaos dirak un anv-lec'h e ranker ober gant ar stumm enez. s.o. geriadur an Here ivez. --Fulup 13 Her 2005 da 09:02 (UTC)
*Ar rann Istor a zo tennet eus ar pennad gant an titl Japon (adkempennet un tamm bihan, lakaet liammoù, h.a...). Iskomandant Marc'heg 28 C'hwe 2006 da 20:51 (UTC)
* Kendeuzet amañ pajennoù kaozeal Japan ha Japon a-raok diverkañ Japon. --Fulup 28 C'hwe 2006 da 21:57 (UTC)

Farsus eo anv kan broadel Japan : kement ha "kan broadel" e talvez 君が代 kimi gayo hervez ar geriadurioù.
Kement ha Ren an Impalaer e talvez e gwirionez.
Ne gemman netra er pennad, ken truezus emañ e stad er mare-mañ (kudennoù Infobox ha Navbox).
—  Siubhán McGunn (kaozeal) 18 Du 2012 da 16:21 (UTC)


Kaozeadenn Implijer:Ganymede44~brwiki

Degemer mat !
--Paotr 21 Her 2005 da 09:34 (UTC)
*Trugarez evit an degemer. Me zo un deraouer e brezhoneg. Ken ar c'hentañ. --Ganymede44 21 Her 2005 da 15:16 (UTC)

Digor eo ar votadeg evit dilenn ho merourien, votit
AMAÑ

Savet 'zo bet un tabut war ar poent-mañ (displeget dre an hir war ar bajenn-mañ).
Kaset e vo da benn ur votadeg e-pad ur sizhunvezh d'an nebeutañ evit klask kaout un diskoulm diazezet war un emglev ledan.
Pedet oc'h neuze da vont da lakaat ur sell war an displegadurioù ha da reiñ ho soñj dre votiñ.
Mat e vefe d'an holl implijerion/ezed kemer perzh, rak seul ledaoc'h e vo an emglev ytizhet a-benn ar fin seul aezetoc'h e vo lakaat an traoù da vont war-raok en un doare aezet.
Lennit ha votit amañ: Politikerezh Envel Departamantoù Frañs (tabut)
--Neal 5 Du 2006 da 08:55 (UTC) (Merour)

Doare envel Departmantoù Frañs (votadeg)

Goulennet em eus e vefe lakaet en-dro ar stumm Gwilen da stumm kentañ evit ar pennad-mañ. Evel ma'z peus labouret war ar pennad-se e pedan ac'hanout da lakaat da soñj amañ . Trugarez.Rognogno 26 C'hwe 2007 da 09:15 (UTC)

Hello,
The developer team at Wikimedia is making some changes to how accounts work, as part of our on-going efforts to provide new and better tools for our users like cross-wiki notifications. These changes will mean you have the same account name everywhere. This will let us give you new features that will help you edit and discuss better, and allow more flexible user permissions for tools. One of the side-effects of this is that user accounts will now have to be unique across all 900 Wikimedia wikis. See the announcement for more information.
Unfortunately, your account clashes with another account also called Ganymede44. To make sure that both of you can use all Wikimedia projects in future, we have reserved the name Ganymede44~brwiki that only you will have. If you like it, you don't have to do anything. If you do not like it, you can pick out a different name.
Your account will still work as before, and you will be credited for all your edits made so far, but you will have to use the new account name when you log in.
Sorry for the inconvenience.
Yours,Keegan PeterzellCommunity Liaison, Wikimedia Foundation
 17 Meu 2015 da 19:23 (UTC)

This account has been renamed as part of single-user login finalisation. If you own this account you can log in using your previous username and password for more information. If you do not like this account's new name, you can choose your own using this form after logging in: . -- Keegan (WMF) (talk)
 19 Ebr 2015 da 02:47 (UTC)


Kaozeadenn Implijer:DAN AR WERN~brwiki

--83.214.80.50 22 Her 2005 da 18:50 (UTC)[DAN AR WERN],barzh ha skrivagner breizhat, bet ganet e Gwern-Pourc'hoad, war lez koadeg Brekilien,d'ar 14 a viz here 1952.
Diskibl ha keneil Vefa de Bellaing.
Skrivet en deus evit AL LIAMM danevelloù liesseurt :
"Ar Gejadenn"(1984).
"Kernevez"(1986).
"An Tremeniad"(2002).
"Douar hon Promesaoù"(2002),e-koun ar skrivagnerez suisat Annemarie Schwarzenbach (1908-1942).
Skrivet en deus ivez barzhonegoù evel :"Dremmoù kollet"(1977),"Ni-Hon-Unan"(1982),"Mouezh un Ael"(2003),kinniget da Ronan Huon(1922-2003),Rener AL LIAMM.
Un trilogiez esoterek, tri romant,awenet gant mojennoù keltiek,'zo bet savet ivez :
1-Le Passeur des Mondes/An Erbeder (e galleg).
2-La Demeure Enchantée/An Ti Achantet (e galleg).
3-Auberive, e brezhoneg, seizh danevell da vezan embannet tamm- ha- tamm e-barzh AL LIAMM. Unan,anvet "Istor ur Bleinier Laz-Senin",'zo gouestlet da C'hustav Mahler ha d'e gensonadeg niverenn 2,"Dasorc'hidigezh".

Hello,
The developer team at Wikimedia is making some changes to how accounts work, as part of our on-going efforts to provide new and better tools for our users like cross-wiki notifications. These changes will mean you have the same account name everywhere. This will let us give you new features that will help you edit and discuss better, and allow more flexible user permissions for tools. One of the side-effects of this is that user accounts will now have to be unique across all 900 Wikimedia wikis. See the announcement for more information.
Unfortunately, your account clashes with another account also called DAN AR WERN. To make sure that both of you can use all Wikimedia projects in future, we have reserved the name DAN AR WERN~brwiki that only you will have. If you like it, you don't have to do anything. If you do not like it, you can pick out a different name.
Your account will still work as before, and you will be credited for all your edits made so far, but you will have to use the new account name when you log in.
Sorry for the inconvenience.
Yours,Keegan PeterzellCommunity Liaison, Wikimedia Foundation
 17 Meu 2015 da 19:23 (UTC)

https://br.wikipedia.org/wiki/Kaozeadenn Implijer:DAN AR WERN~brwiki


Kaozeal:Echedoù

1. Dont a rafe a belloc'h c'hoazh, d.l.e.Sina...
2. "Chakh mat" (penaos treuzskrivañ?) a dalv "ar roue (zo) marv", o reiñ ar ger "échecs" e galleg neuze.
3. "mat" an anv gwan, "marg" evit marv (anv).
Klaod

Nasket pe pennasket e c'heller kavout e geriadur AL LIAMM evit "échec et mat". Se a c'hellfe klotañ gant "echec", ha "nasket da vat" pe "da vat", evit "mat". "Marv eo" a chom brav ivez.


Kaozeal:Naso

Ne gomprenan ket perak e vez skrivet Costa Rica, Nicaragua ha Panamá gant geriadur An Here pa 'z eus bet roet ur stumm brezhonek d'ar vro amezek Kolombia. N'anavezan ket ar c'hastilhaneg setu n'ouzon ket penaos e vez distaget ar c hag an á er broioù-hont. Daoust ha distaget e vez o anvioù Kosta-Rika, Nikaragwa ha Panama evel e galleg (hep derc'hel kont eus an taol-mouezh) ? Neuze perak chom hep brezhonekaat o skritur ? (Fellout a ra din brezhonekaat ar gartenn a zo er wiki esperantek). --Yun 26 Her 2005 da 17:34 (UTC)


Kaozeadenn Implijer:NX-44

Degemer mat ! - Neert
Trugarez vras ! M'eus ket c'hoant d'en em grougañ gant ur degemer a seurt-se ;))) ! NX-44
Brav-kaer da bennad db douaroniezh kêrbenn Breizh ! --Neert 5 Her 2006 da 15:37 (UTC)
Trugarez, met ne oa ket bet skrivet ganin, met gant Roc'h : http://br.wikipedia.org/wiki/Douaroniezh_Naoned , pell zo dija, hag ouzhpennet m'eus pennad Naoned gant ar pennad-mañ, ha setu tout ;-). Ret eo din adkregiñ da skrivañ pennadoù gwir ;-). --NX-44 6 Her 2006 da 12:32 (UTC)
Fulup

Savet 'zo bet un tabut war ar poent-mañ (displeget dre an hir war ar bajenn-mañ).
Kaset e vo da benn ur votadeg e-pad ur sizhunvezh d'an nebeutañ evit klask kaout un diskoulm diazezet war un emglev ledan.
Pedet oc'h neuze da vont da lakaat ur sell war an displegadurioù ha da reiñ ho soñj dre votiñ.
Mat e vefe d'an holl implijerion/ezed kemer perzh, rak seul ledanoc'h e vo an emglev tizhet a-benn ar fin seul aezetoc'h e vo lakaat an traoù da vont war-raok en un doare aezet.
Lennit ha votit amañ: Politikerezh Envel Departamantoù Frañs (tabut)
--Neal 5 Du 2006 da 09:19 (UTC) (Merour)

Demat, ur vouezhiadeg war an doare da vrezhonekaat anvioù divoutin gresianek a zo bet digoret amañ.
Pedet eo da reiñ o mouezh mar fell dezhe an implijerion/ezed enrollet gant ur bajenn-implijer war ar Wikipedia-mañ hag oberiant abaoe ur miz d'an nebeutañ pe nebeutoc'h ma'c'h eo bet labouret gante war an dachenn-resis-mañ a-raok digoradur ar votadeg.
Evit kompren gwelloc'h pep kinnig e-raok mouezhiañ e c'heller lenn displegadennoù hiroc'h war ar bajenn gaozeal stag ouzh pajenn ar vot.
Trugarez, --Merour (Neal) (Kaozeal) 2 Meu 2007 da 16:14 (UTC)


Kaozeadenn Implijer:Rozenn-aer

Degemer mat Rozenn !
--Paotr 10 Du 2005 da 13:50 (UTC)

Savet 'zo bet un tabut war ar poent-mañ (displeget dre an hir war ar bajenn-mañ).
Kaset e vo da benn ur votadeg e-pad ur sizhunvezh d'an nebeutañ evit klask kaout un diskoulm diazezet war un emglev ledan.
Pedet oc'h neuze da vont da lakaat ur sell war an displegadurioù ha da reiñ ho soñj dre votiñ.
Mat e vefe d'an holl implijerion/ezed kemer perzh, rak seul ledanoc'h e vo an emglev tizhet a-benn ar fin seul aezetoc'h e vo lakaat an traoù da vont war-raok en un doare aezet.
Lennit ha votit amañ: Politikerezh Envel Departamantoù Frañs (tabut)
--Neal 5 Du 2006 da 09:37 (UTC) (Merour)


Kaozeadenn Rummad:Lennegezh dre vroioù

Perak bezañ krouet ur rummad Lennegezh dre vroioù pa oa bet krouet unan all a-raok : Lennegezh dre vro ? Ret eo kendeuziñ an daou --Fulup 16 Du 2005 da 08:41 (UTC)

Ret eo lakaat unan eus an daou rummad e-maez ha nullañ anezhañ. MP
* Ya, laouen met evit gellout ober al labour-se e rankomp bezañ dilennet merourien a-raok ! ha setu perak e oa mall lañsañ an traoù bremañ p'emaomp o tostaat eus ar 4000 pennad. Seul vui a bennadoù er wiki seul hiroc'h e vo adkempenn tout an traoù-se. --Fulup 25 Gen 2006 da 14:03 (UTC)

https://br.wikipedia.org/wiki/Kaozeadenn Rummad:Lennegezh dre vroioù


Kaozeadenn Implijer:Gwenn

--Fulup 20 Du 2005 da 18:25 (UTC)

Salut dit, trugarez evit kemer perzh er wikipedia brezhoneg.
Gwelloc'h e vefe lak sant an deiz e traoñ ar pennadoù (goude Lidoù)
--Paotr 17 Du 2005 da 17:23 (UTC)

Digor eo ar votadeg evit dilenn ho merourien, votit
AMAÑ

Savet 'zo bet un tabut war ar poent-mañ (displeget dre an hir war ar bajenn-mañ).
Kaset e vo da benn ur votadeg e-pad ur sizhunvezh d'an nebeutañ evit klask kaout un diskoulm diazezet war un emglev ledan.
Pedet oc'h neuze da vont da lakaat ur sell war an displegadurioù ha da reiñ ho soñj dre votiñ.
Mat e vefe d'an holl implijerion/ezed kemer perzh, rak seul ledaoc'h e vo an emglev ytizhet a-benn ar fin seul aezetoc'h e vo lakaat an traoù da vont war-raok en un doare aezet.
Lennit ha votit amañ: Politikerezh Envel Departamantoù Frañs (tabut)
--Neal 5 Du 2006 da 08:57 (UTC) (Merour)

Demat, ur c'hendiviz reolata war ar rummadiñ a zo bet digoret amañ. Ar pal a zo kendoniañ an doare da henvel rummadoù. Trugarez deoc'h da reiñ ho ali er bajenn kaozeadenn, a-raok na vije digoret ar vot. A galon, Benoni 15 C'hwe 2007 da 19:51 (UTC)

Demat. Ur vot a zo digor amañ : Wikipedia:Kendivizoù reolata/Rummadoù el liester. Trugarez, Benoni 27 C'hwe 2007 da 22:33 (UTC)

Ur vot a zo bet digoret amañ evit adenvel an ti-chopin. Trugarez da reiñ ho ali. Benoni 29 Meu 2007 da 18:33 (UTC)


Kaozeadenn Implijer:Chouchenn

--Fulup 24 C'hwe 2006 da 11:54 (UTC)

'rez ket a viloù evit ar fazioù - n'eo ket grevus na tamm ebet. graet e vezont gant an holl (ha ganin-me ivez, evel-just, ne lâran ket!). n'eus forzh penaos, ur goulenn an hini 'oa am boa savet rak ne ouien ket me ivez penaos e vije gwelloc'h ober e brezhoneg evit ober eus indezsina. ale, kalon vat dit ha tan de'i!
(evit sinañ e ranker skeiñ pevar vuzhugennig renk-ouzh-renk  evel homañ ~,  d.l.e. alt+126)
Neal 18 Du 2005 da 10:36 (UTC)

Salut dit,
Ma fell dit klokaat ar pennad Plouie gra !
n'eo ket ezhomm goulenn ;-))
--Paotr 24 Meu 2006 da 15:30 (UTC)

Savet 'zo bet un tabut war ar poent-mañ (displeget dre an hir war ar bajenn-mañ).
Kaset e vo da benn ur votadeg e-pad ur sizhunvezh d'an nebeutañ evit klask kaout un diskoulm diazezet war un emglev ledan.
Pedet oc'h neuze da vont da lakaat ur sell war an displegadurioù ha da reiñ ho soñj dre votiñ.
Mat e vefe d'an holl implijerion/ezed kemer perzh, rak seul ledaoc'h e vo an emglev ytizhet a-benn ar fin seul aezetoc'h e vo lakaat an traoù da vont war-raok en un doare aezet.
Lennit ha votit amañ: Politikerezh Envel Departamantoù Frañs (tabut)
--Neal 5 Du 2006 da 08:45 (UTC) (Merour)

Lañset zo bet ur votadeg (amañ[br.wikipedia.org/wiki/Wikipedia:Kumuniezh/votadeg_evit_merourien_Du_2006]) evit dilenn merourion/ezed nevez. Tu zo deoc'h da lakaat hoc'h anv ha/pe da reiñ ho vot evit ar re all bet lakaet o anv dija.
--Neal 22 Du 2006 da 19:48 (UTC)


Kaozeadenn Implijer:Llydawr

Degemer mat war ar wiki brezhoneg !
--Paotr 18 Du 2005 da 22:04 (UTC)

Amañ eo renket ar c'haozeadennoù kent :
*Kerzu 2005-Kerzu 2007
*Genver 2008-Kerzu 2008
*Kaozeadenn Implijer:Llydawr/Diell 2009
*Kaozeadenn Implijer:Llydawr/Diell 2010
*Kaozeadenn Implijer:Llydawr/Diell 2011
*Kaozeadenn Implijer:Llydawr/Diell 2012-2014
*Kaozeadenn Implijer:Llydawr/Diell 2015-2016
*Kaozeadenn Implijer:Llydawr/Diell 2017-2021

Kevarc'h dit,

Pedet out da reiñ da soñj – ha da lakaat da anv, petra 'virje ? — war ar bajenn Wikipedia:Dilennadeg 2022.

A galon,

Ar choler (kaozeal) 15 C'hwe 2022 da 11:28 (UTC)

:Demat dit,

:Digor eo ar votadeg evit kaout merourien nevez. Gallout a rez votiñ amañ.

:A galon,

:-- Lekemok (kaozeal) 1 Ebr 2022 da 10:22 (UTC)

Salud, Daoust hag-eñ e talv ar boan c'hoazh e kendalc'hjemp da glask kempenn an toullad a bennadoù manet diechu pe direizh ?--2A01:CB08:8BB7:F100:9DC7:2F6A:392A:737E 15 Ebr 2022 da 10:58 (UTC)

Demat dit,
Emichañs ez eus un dra n’anavezan ket e displegadur ar verb disklêriañ. Eus pelec’h e teu ar stumm diskleir, evel er c’hemm-mañ?
A galon, Huñvreüs (kaozeal) 27 Ebr 2022 da 12:02 (UTC)

Trugarez da zont da reiñ da ali amañ diwar-benn implij ar saozneg pe ar galleg dre ziouer evit an troidigezhioù a vank en etrefas ar wiki brezhoneg.--Kadwalan (kaozeal) 3 Mae 2022 da 15:03 (UTC)

* Jean-Louis Trintignant, comédien et ancien pilote des 24 Heures du Mans, s’est éteint.--2A01:CB08:8BB7:F100:548B:1380:B0B6:30BE 20 Mez 2022 da 15:49 (UTC)
* La mort de Jean-Louis Trintignant, grand acteur et vrai passionné de sport auto.--2A01:CB08:8BB7:F100:548B:1380:B0B6:30BE 20 Mez 2022 da 15:56 (UTC)

Kement-se a vo mat displegañ er pennad diwar e benn. E pajennoù an deiziadoù avat eo trawalc'h ober gant ur meneg berr, evel ma reer en holl Wikipediaoù (:fr:17 juin : 2022 : Jean-Louis Trintignant, acteur français. --Llydawr (kaozeal) 21 Mez 2022 da 06:43 (UTC)

Deamt,
ha tu vefe frikañ an adkas revolver war ar bajenn revolver (Revolver (albom))
Bennozh!
A galon Dishual (kaozeal) 21 Mez 2022 da 07:08 (UTC)

Demat, E-lec'h dont da zifaziañ sof-kont roadennoù hag a zo peurreizh, klaskit lenn e-barzh an testennoù dave, mar plij ganeoc'h.
It da lenn treuzskrivadur ar ger brezhoneger amañ, savet gant an implijer Yun e miz Mezheven 2016.--2A01:CB08:8BB7:F100:61CA:B0A1:3941:D5CC 27 Mez 2022 da 16:54 (UTC)

Evit un treuzskrivadur fonologel (etre //) eo talvoudus an troc'h etre silabennoù, aotrou dianav. Evit un treuzskrivadur fonetikel (etre []) n'eo ket. Paouezit gant ho prezel embann, mar plij. --Llydawr (kaozeal) 28 Mez 2022 da 06:58 (UTC)

Pnawn da gyfaill! Mae gennym olygathon ar Meta, a mi fyddai'n dda pe bai golygydd o Lydaw yn medru ymuno efo ni. gweler:
fama. pan mae'r erthygl yn cael ei chreu mae'r blwch yn troi o wyn i wyrdd yn otomatig. Diolch a chofion cynnes! Robin aka Llywelyn2000 (kaozeal) 7 Gwe 2022 da 11:20 (UTC)

Ne gomprenan ket perak e tennez ar patrom, a gavan talvoudus er pennadoù db ar proviñsoù, hag a gaver ivez er pennadoù saoznek heñvel. Bianchi-Bihanig (kaozeal) 4 Her 2022 da 11:55 (UTC)

Un dra avat a zo deuet didalvoud bremañ : ar pennad kumunioù proviñs Lecce (savet peogwir ne gaven ket ar patrom d'ar poent-se er wiki italianek, met abaoe em eus gwelet e kaved an holl batromoù-se er wiki saoznek), peogwir e kaver ar roll-se er patrom just a-walc'h. Bianchi-Bihanig (kaozeal) 4 Her 2022 da 12:02 (UTC)

Te eo a ra war-dro? Kinnig : e-lec'h he dilez a ro Liz Truss (skeudenn) eus he c'harg a gentañ ministr ar Rouantelezh-Unanet , lakaat LT a zilez he c'harg ... . Bianchi-Bihanig (kaozeal) 27 Her 2022 da 07:13 (UTC)

Salud dit,
« anv ebet eus Jørn Riel en "daveoù"-se » a skrivez goude bezañ adc'houlennet daveoù krak war-lerc'h "an Irian Barat, a zo en Indonezia bremañ". Sonn eo an daveoù ac'h eus dilamet. Evit a sell ouzh Jørn Riel eno, sklaeroc'h e vefe bet lakaat ar patrom goude "E-pad meur a viz bep bloaz e vev e Papoua ar C'hornaoueg". Ma, un daveen all am eus lakaet. 2A01:CB08:8913:1900:F402:5947:BBF4:93CB 17 Gen 2023 da 13:38 (UTC)

Ho saludiñ,
Nullet em eus ho kemmadennoù, evit meur a abeg.
*Benvegad ur c'honikl, un den, rak *an, ger-mell resisaat, a ra dave d'un hinienn resis.
*Eus Dictionnaire de l'anatomie Preder e teu ar gerioù arbennik hoc'h eus kemmet.
*Ne gomprenan ket perak hoc'h eus lakaet gerioù gallek evel "pancréas" e-kichen ar ger brezhonek testeniekaet. Tremen hep gallekaat ar Wikipedia brezhonek a c'heller ober, hag a ranker ober da'm meno.
2A01:CB08:8913:1900:E5B0:8728:4D6A:3AAF 28 C'hwe 2023 da 17:27 (UTC)

Hi! You have uploaded many files so you may be interessted to know that I have been talking to Huñvreüs about files without a license at Kaozeadenn Implijer:MGA73. I have also made a request for a bot flag at Wikipedia:Bot#MGA73bot so my bot can work on files.
My goal is to find and mark files that do not have a valid license. If the uploader (you) can confirm to be the creator of the file and confirm a valid license (for example Template:Cc-by-sa-4.0) my bot can perhaps help fix the files.
You are very welcome to comment at the bot request. --MGA73 (kaozeal) 18 Mae 2024 da 17:43 (UTC)

Demat, ne welan ket perak e vez cheñchet bepred an amzerioù er pennadoù diwar-benn an timbraouriezh : n'eus mui eus an amzer-vremañ, lakaet pep tra pe dost en amzer dremenet.  Un afer stil eo ha n'eo ket fazioù yezh eo. Tanjee 66 (kaozeal) 31 Mae 2024 da 11:57 (UTC)

Demat, "gwerzhañ er priz-se" ne gavan ket drol, met "gwerzhañ e 100$" n'em eus james lennet na klevet. Ne gavan ket netra war se em levrioù yezhadur ha geriadurioù. Un daveenn 'pefe evit ar reolenn-mañ ? Trugarez. A galon, Fanchigo


Kaozeadenn Implijer:Breizhadig

Degemer mat war Wikipedia,  !
Diouzhtu e c'hallez mont da sellet ouzh an alioù kentañ evit kemmañ ha skridaozañ pennadoù war Wikipedia.
Gallout a rez ivez mont da foar ar goulennoù (FAG), da ereadur Wikipedia hag ober taolioù esae er poull-traezh. Kavout a ri an holl draoù-se displeget dre ar munud war al levr-heñchañ evit stagañ gant Wikipedia.
Evit ma vo klok an degemer e kinnigan dit mont d'ober un tamm tro war ar reolennoù da heuliañ (reolennoù an neptuegezh, an degemer pennadoù, ar gwirioù aozer...) ha war pajennoù ar raktresoù. Moarvat e kavi tra pe dra dedennus evidout dre eno.
Evit sinañ da gemennadennoù (war ar pajennoù kaozeal nemetken), e c'hallez bizskrivañ ~~~ ;
ha gant ur pevare tildenn, ouzhpenn da "sinadur", e vo diskouezet an deiz hag an eur (~~~~). Arabat sinañ pennadoù ar c'helc'hgeriadur. Posupl eo adkavout --Fulup 20 Kzu 2005 da 17:23 (UTC)roll an aozerien en ur glokañ war rann Istor pep pennad.
A-wechoù e vez implijet arouezennoù pe gerioù kevrinus gant ar Wikipedourien : adkavout anezho a --Fulup 20 Kzu 2005 da 17:23 (UTC)c'hallez ma'z ez war ar bajenn luc'haj. Eno emañ displeget o zalvoudegezh.
Mar fell dit e c'hallez lavaret deomp piv out, eus pelec'h out ha gant petra out dedennet. Evit se e c'hallez personelaat da bajenn hiniennel.
Mard deuez eus ur Wikipedia all, na zisoñjez ket da lakaat liammoù war-du da bajennoù hiniennel all.
Gallout a rez dont d'en em ginnig war kannadig ar Wikipedourien nevez ivez.
Kement hag aesaat an eskemmoù etre an implijerien disheñvel o yezh e c'hallez merkañ ar yezhoù boaziet ganit — ha da beseurt live — en ur lakaat unan eus ar patromoù a gavi war Wikipedia:Babel war da bajenn bersonel.
Ha ma'z peus goulennoù da sevel, arabat chom etre daou soñj a-raok dont e darempred ganin. Gallout a rez sevel da c'houlennoù en ti-chopin ivez, pe ouzh an implijerien prest da sikour, pe c'hoazh dont da gaozeal war IRC.
Avel vat war ar c'helc'hgeriadur kentañ e brezhoneg !
--Fulup 19 Du 2005 da 20:36 (UTC)
* Trugarez da chom hep reizhañ traoù n'int ket fazioù war ar pennadoù. N'eo ket un dra ret tamm ebet e brezhoneg lakaat ar ger miz dirak un deiziad, daoust d'ar boaz zo dre gomz. Divizet ez eus bet e oa tu da aozañ an deiziadoù evel-se war ar Wiki. Skañvoc'h eo hag ouzhpenn eo bet diazezet an holl batromoù a servij d'ober liammoù evit an deiziadoù evel-se. Ma ouzhpennez miz e torrez al liamm. --Fulup 19 Du 2005 da 20:46 (UTC)
--Fulup 17 Kzu 2005 da 21:42 (UTC)
* Ur fazi lec'hiañ zo bet graet ganit evit ar bajenn Langaj chon (barrennig-stagañ diezhomm). Pajennoù dibar (ispisial) eo ar pajennoù dindan askell Wikipedia, n'int ket pennadoù kelc'hgeriadur. Enno e renker ar pennadoù a denn da mont en-dro ar wiki pe ar gumuniezh. Lakaet em eus diverkañ ar bajenn hag adsavet em eus ar pennad gant el lec'h reizh : Langaj chon. Fulup
** Trugarez da vezañ lakaet pep-tra en urzh mat, n'on ket kustumet mat gant wiki c’hoazh ;o) Breizhadig

Ober a ra ar yezh unvan gant gerioù deveret diwar ar wrizienn kelti-. Hennezh eo ar stumm zo en implij gant an holl, geriadurioù, kelaouennoù, yezh komzet, skol-veur, hag all. N'haller ket evel-se divizout cheñch skritur ur ger ken boutin ha ken pouezus er c'helc'hgeriadur peogwir ne blij ket da hemañ-henn pe peogwir eo bet lennet amañ pe aze e vije bet gwelloc'h pe reishoc'h loc'hañ diwar elfenn pe elfenn. Favereau a blij dezhañ degas adstummoù a bep seurt na zegasont ket gwalldra peurliesañ nemet ar blijadur da lakaat kemmesk er genyezh pa n'eo ket deuet a-benn da lakaat cheñch an doare-skrivañ. --Fulup 17 Kzu 2005 da 15:37 (UTC)
*M'ho peus c’hoant, gwir eo stumm "keltiek" ivez... Ar stumm "keltek" zo bet meneget ivez gant meur a yezhourien (lod anezho a gelenn pe a gelenne e skolioù-meur) hag a oar istor ar yezh hag ar yezhoù keltek all... Evidon, Keltia a ro Kelt ha Keltek, evel Serbia a ro Serb ha Serbek ha neket Serbiek, yezhoù keltek all a ra gant ar reizhad-mañ, perak e vije ur fazi e Brezhoneg ? Ha n'eo ket gwall ziaes kaout daou stumm evit ur ger, e Galleg ez eus ar stumm "clef" ha "clée", n'eo ket ur gudenn ? Geo ?.. Arabat bezañ ken strizh evit degemer traoù e-barzh ur yezh, ma'z eo traoù reizh pe draoù evit pinvidikaat ar yezh, ne vo ket ur gudenn evit kompren ster un destenn gwelout "keltek" e lec’h "keltiek"... Grit evel ho peus c’hoant, n'eo ket din Wikipedia...
** Wikipedia zo d'an holl ha gwir en deus pep hini da zisplegañ e soñjoù. Se eo spered ar raktres just a-walc'h. Dre an eskemm soñjoù eo e vez kensavet an oberenn. N'eus droug ebet e neblec'h. Reizh eo e vefe soñjoù kontrol gant an dud a-wechoù. Ar pezh zo d'ober memes tra eo diazezañ reolennoù boutin hag en em glevet war an termenoù evit ma yafe an oberenn war an hevelep tu. Ar ger keltiek zo un termen boutin-kenañ er yezh ha kavet hag implijet e vez alies-tre. Derc'hel a ran da soñjal ne zegas netra vat klask degas cheñchamantoù reizhskrivañ dizehan er yezh e-lec'h stabilaat an implij, dreist-holl evit gerioù ken anavezet ha ken ledet o implij. Pa'z peus adcheñchet ar reizhadenn am boa graet em eus leusket ar pezh ar pezh skrivet. Skrivet em eus ma soñj e pajenn gaozeal ar pennad evel m'eo dleet evit ma c'hallfe an implijerien all reiñ o soñj war ar c'hraf-mañ ivez ha ma vo divizet un dra bennak. :) --Fulup 17 Kzu 2005 da 21:42 (UTC)

Trugarez da vezañ kempennet patromoù evit yezhoù nevez. Hir-tre hag arabadus eo d'ober rak kalz yezhoù zo ha betek-henn e oan bet ma-unan penn o krouiñ anezho. --Fulup 18 Kzu 2005 da 18:09 (UTC)
* Mann ebet ;o) M'ho peus ezhomm un tamm sikour evit traoù zo, goulennit diganin, ma'm eus amzer e rin. Ur wir plijadur eo labourat war Wiki. --Breizhadig 18 Kzu 2005 da 21:12 (UTC)
** mat eo trugarez. Gwelet a ran out dedennet gant an traoù keltiek. Mat-tre, mankout a ra ur bern  pennadoù war an dachenn-mañ. Merzet em eus ur fazi er skeudenn enporzhiet ganit : Kroaz keltiek eo ar stumm reizh, k keltiek ne gemm ket goude z kroaz (reolenn kemmadur an anvioù-gwan). Dedennus eo ar pennad diwar-benn an oghamoù. Diwall da chom hep kregiñ atav da frazennoù gant ar rener. Klasket em eus adkempenn un tamm. --Fulup 20 Kzu 2005 da 17:23 (UTC)

Salud, krouet em eus ar rummadoù :Rummad:Ogham ha :Rummad:Lizherennoù oghamek evit ma c'hallfes renkañ da bennadoù. Graet em eus al liamm gant rummad Iwerzhon hag an iwerzhoneg ivez. Kalon dit da genderc'hel ganti. --Fulup 21 Kzu 2005 da 17:43 (UTC)
* Trug ;)

Me renk deoc'h hoc'h yezhadur, ha c'hwi da revertiñ an artikl !!! -- RobinHood 22 Kzu 2005 da 00:09 (UTC)
*Cheñchet ho peus traoù ha ne oa ket fazioù, ouzhpenn-se, n'ho peus netra d'ober gant ar pennadoù skrivet e Peurunvan, n'eo ket ar memes Brezhoneg ! Ma welit fazioù, cheñchit, mes arabat enlec’hiañ traoù evel "na vezañ" gant "nompas bezañ", memestra eo ! --Breizhadig 22 Kzu 2005 da 00:17 (UTC)
** "nompas bezañ" zo brezhoneg, a gav din a-taw. Mod pe vod, galloud a rit miroud ma chanchoù reizh ha renkañ reoù all evel plij deoc'h.
** "netra d'ober gant ar pennadoù skrivet e Peurunvan" ? ha c'hwi 'ta, d'ho tu, c'hwi a zilam an degemer "tradicionel" !!! -- RobinHood 22 Kzu 2005 da 00:23 (UTC)
*** Ar bajenn-degemer zo e Peurunvan, neuze n'eus ket tu ober gant ur Brezhoneg all, m'ho peus c’hoant ober ho tispac’h, digorit ho kelc’hgeriadur ! Pik echu, na cheñchit ket mui ma fennadoù peotramant e vo fall-tre an traoù evidoc’h... Mes ne ra ket forzh, bepred e vo skarzhet gant unan all ho Prezhoneg... Ne gavit ket iskis bezañ hoc’h unan e-barzh ho tispac’h ?.. Ouzhpenn-se, soñjit e-barzh ar vugale a glask traoù e-barzh wikipedia evit ar skol, peseurt skouer e vo evito gwelout pennadoù skrivet gant ur skritur ha n'int ket kustumet gantañ ? --Breizhadig 22 Kzu 2005 da 00:33 (UTC)
****Ar bajenn-degemer (ar bajenn-zegemer memes, en peurunvan, sañset !) a oa en Etrerannyezhel. Digoret moa anehi d'ar peurunvan ewid peoc'h an añsiklopedi. Implijer:Fulup an-heni en-deus hadkomañset da g'hober jeu.
****Ar vugale zo ba skol ewid deskiñ ar vuhez evel emà, ha n'eo ked ar bed comme si -- RobinHood 22 Kzu 2005 da 01:04 (UTC)
*****N'eo ket ur fazi, "pajenn-degemer" eo ar stumm gwir abalamour ma n'eo ket "degemer" un anv-gwan mes ul lodenn deus ar ger "pajenn-degemer" eo... Klaskit e-barzh geriaduroù, e-barzh skridoù, e-barzh google... // A-zivout ar skol hag ar vugale, ne gomprenan ket, n'eo ket ur skritur (pe ur yezh) un dra a zesk traoù kealoniek (ideolojik m'ho peus c’hoant) mes ur benveg evit eskemm e soñjoù pe e ouiziegezh nemetken, ne zesker ket ar bed gant ur reizhad skritur, lu eo ar soñj-se... Ret eo implij un hevelep yezh, un hevelep skritur evit bezañ komprenet, evit beviñ gant ar re all, penaos ema an traoù gant ar yezhoù all ?? Digorit ho taoulagad un tamm ! Arabat huñvreal hag ober ho tispac’h hoc’h unan, gwalldrivilus (patetik) eo ! Gwir eo ez eus ur yezh poblek hag ur yezh skiantel, mes Wikipedia zo un dra skiantel, ne skriver ket e-barzh evel e prezeger, daoust hag eñ e vez gwelet e-barzh kelc’hgeriaduroù saoznek traoù e-giz " 'is man fàz very nownn" pe gerioù poblek e lec’h gerioù skiantel ? Vez ket... Un diforc’h bras zo etre ar yezh dre-skrid hag ar yezh dre-gomz... Perak e vije disheñvel evit ar Brezhoneg ? Ur menoz droch eo... --Breizhadig 22 Kzu 2005 da 01:56 (UTC)
******Da ma soñj e ra Fulup gant "bajenn-zegemer". Gwelit penn kentañ Kaozeal:Degemer. Normalamant ne zegass ked ur yezh (nag ur skritur) un ideoloji, nann, nemed ar brezhoneg arnewez hag ar Peurunvan a ra : ar brezhoneg arnewez a glask pellaad ar vroioù/yezhioù an eil deus he-ben (Breizh deus Frañs, brezhoneg deus ar g'heriaoueg internacional -- nemed e vefent deus ar memes "gouenn"), ha pellaad aneze en un doare aotoriter c'hoazh (eneb d'ar bobl) ; ar peurunvan, a-hend-all, zo bed mired abalamour da bloawezh 1941, daoust n'eo ked parfed (ha skritur Falc'hun zo bed kroued enep d'ar gollaboracïon-se...). Ur brezhoneger normal, mod pe vod, n'eo ked gouest da gompren yezh ho "kelc'hgeriadur".... Diferañsoù vez etre neb yezh komsed hag he versïon skrived, evel just, mes james kemend-all hag ez eus etre an newez-vrezhoneg hag ar brezhoneg tradicionel, evel-kent ! An nebeutañ diferañsoù ar gwellañ. An diferañsoù-se zo lakaed war an daol, e-gis digarezoù, ewid pass lâred ar pezh e klask gober paotred an newez-vrezhoneg : dilatinnaad ar yezh.  -- RobinHood 23 Kzu 2005 da 01:04 (UTC)

::::*Me a gompren mat-tre pezh a lârez mes ret eo ober un diforc’h etre ar yezh prezeget hag ar yezh skrivet, dre-brezeg eo ret bezañ komprenet gant an holl peogwir ez eo rediet bezañ komprenet diouzhtu, ne vo ket implijet an hevelep gerioù gant un den hag en deus desket ar yezh er skol ha gant un den ha n'en deus ket desket ar yezh nemet e-barzh e familh, dre-skrid n'eo ket e-giz-se tamm ebet... Yezh ebet a vez skrivet e-giz ma'z eo prezeget, ar yezh skrivet zo disheñvel-tre diouzh ar yezh prezeget, n'eo ket an hevelep geriaoueg nag an hevelep ereadurezh, ul live uheloc’h zo er yezh skrivet. Ma ne gredit ket ac’hanon, lennit traoù e Galleg, gerioù zo ha n'int ket implijet dre-brezeg, diaesoc’h eo e Brezhoneg peogwir n'eus media ebet evit lakaat ar yezh da vont war-raok, ret eo ober gant gerioù a zo anavezet, neuze emprestiñ diouzh ar Galleg, daoust hag eñ ez eo un doare reizh d'ober bepred ? Hervezon n'eo ket, ret eo implij traoù e-giz Wiki evit lakaat ar yezh da vont war-raok e-giz ma ra ar Saozneg, ar Ruseg, ar Galleg ha kement yezh a zo anezho : an digloserezh a vez graet deus an dra-se (ur brezhoneg lennek hag ur brezhoneg prezeget)... N'eo ket ur menoz a vroadelouriezh mes ur menoz a zreistelezh, ret eo mont war-raok ha pelloc’h gant ar ouizidigezh bepred, arabat chom stag ouzh un dra bennak a zo a-is, ret eo bepred mont war an tu uhelañ, ne zegas netra an den a chom bepred en e lec’h... Hag ur blijadur eo deskiñ traoù ouzhpenn-se... Ret e vefe termeniñ petra eo ar Brezhoneg evidoc’h, ur yezh hag a zle chom e-giz ma oa er bloavezhioù '50 pe ur yezh hag a zle mont war-raok evit bezañ implijet evit pep tachenn a zo ?.. Peogwir ma'z implijomp gerioù Gallek hag un ereadurezh Gallek e pep lec’h, gwelloc’h eo prezeg Galleg...

:::::*Evel just e lakaon un diferañs etre yezh skrivet hà yezh prêget. N'on ket Implijer:Chañ Maï pe me oar-me... Ewid emprestiñ diouzh ar Galleg, ez eus bet savet reolennoù, geo, gant tud Diwan, Yann Gerven, n'ouzon ket re : implijed int gant Geriadur ar Matematikoù... Ne ran ket gante penn-da-benn, OK, mes reolennoù ez eus. Ur yezh skrivet zo forzh pessort yezh mar be sklaer, en heh yezhadur ha geriadur, gant gerioù an aessañ possubl da gompren memes-tra. Brezhoneg gant gerioù kembraeg zo un dra vad ewid nacionalisted, ha setu tout : n'eo ket bet akseptet gant an dud normal. Ur yezh hag a ya war-raog hiziw an dez, zo ur yezh hag a gemer gerioù internacional. -- RobinHood 27 Kzu 2005 da 20:21 (UTC)

::::::*A-raok lâr traoù e-giz "broadelourien", sellit ouzh ar bed, e Galleg uhel e kavan gerioù hag a ne gomprenan ket, gerioù savet diwar ar Gresianeg (pe c’herioù kozh) ha distummet kalz... E Gresianeg, ez eus ur yezh uhel : ar C’hoïne ; en Islandeg, an dud a fell dezho mirout ar yezh hogos-tre deus ar yezh orin neuze ne vez ket degemeret gerioù-all e-giz-se, broadelourien int ? Ne soñjan ket... Gerioù "internasional", e Bulgareg e vez lâret "méjdounaroden" evit "etrebroadel" pe "internasional", "meðunarodni" e Serbeg, "alþjóðlegur" en Islandeg, "rhyngwladol" e Kembraeg, graet e vez gant ar stumm "international" gant ar yezhoù romanek kentoc’h, ur skouer eo, mes ez eo memes tra evit gerioù all... N'eus "ger internasional" ebet nemet un nebeut gerioù skiantel e-giz "dinosor", "elektron", "atom" ha kement zo, mes gerioù boutin-tre e yezhoù brasañ ar bed n'int ket gerioù etrebroadel, deskit yezhoù, kit kuit deus ho koadoù, beajit ha keñverit ho spered gant spered ar re all... Ma reomp gant gerioù etrebroadel, gant ur yezhadur aes kennañ, ar yezhoù a yelo da get, chom a raio ur yezh nemetken, ur yezh etrebroadel... C’hwi a brezeg deus broadelourien mes petra lar diwar-benn an etrebroadelourien ?.. Dre huchal "Faskourien int !" e teu an nen da vezañ "faskour", soñjit e-barzh an dra-mañ... Un difoc’h zo etre "faskour" ha "desket", n'eo ket gant tud dizesk (emsaverien pe dud o deus c’hoant kaout ur yezh a denn d'o c’hoantoù) e reer ur yezh (me a brezeg deus ar yezh skrivet ha lennek) mes gant yezhadurourien, istorourien ar yezh ha kement zo... Mod-se ema, ma n'hoc’h ket a-du savit ho Wikipedia hag ho yezhadur mes ne vioc’h ket heuliet gant kalz a dud, me ' lar deoc’h... Un dra iskis zo ouzhpenn, anavezout a ran kalz tud ha n'o deus ket desket ar yezh, ne implijont ket kement a c’herioù gallek ouzhpenn, n'hallan ket krediñ ac’hanoc’h pa lârit ha c’hwi zo nes-tre deus ar brezhoneg poblek (tradissionnel), n'eo ket gwir, n'anavezan ket brezhoneg Penn-ar-Bed nag hani Aodoù-an-Arvor nag hani kornôg Mor-Bihan en ho Prezhoneg... (PS : arabat klevout francoise morvan, hi zo "nasionalist" penn-da-benn ! lol ret eo deoc’h ober an difoc’h etre "nasionalist" ha tud desket) - Gwir eo, ret eo pinvidikaat ar yezh dre zegemer gerioù estren a-wechoù mes arabat ober un trefoedaj dre c’hallekaat anezhi... In faque 't, vous speakez Breton comme si un French speakait avec plein de words emprunted from l'English, eske vous understandez mieux mon point of view comme ca ? Je ne joke pas but votre Breton est exactly comme un French rempli d'English words, cette way de speaker voudrait être chokant pour plus d'un French, et more encore si c'était written ! --Breizhadig 27 Kzu 2005 da 22:33 (UTC)

* Mat ha sklaer e kavan ar pezh ac'h eus graet. Gant petra out nec'het ?
--Fulup 29 Kzu 2005 da 17:33 (UTC)

*N'on ket nec’het ken mes sell ouzh stumm kentañ ar porched hag e kompreni, ur spont e oa mes dre glaskañ em eus kavet penaos kempenn an traoù gwelloc’h... N'eo ket dreist c’hoazh mes gant sikour e vo savet ur porched dereat...

:--Breizhadig 29 Kzu 2005 da 17:41 (UTC)

Digor eo ar votadeg evit dilenn ho merourien, votit
AMAÑ

Savet 'zo bet un tabut war ar poent-mañ (displeget dre an hir war ar bajenn-mañ).
Kaset e vo da benn ur votadeg e-pad ur sizhunvezh d'an nebeutañ evit klask kaout un diskoulm diazezet war un emglev ledan.
Pedet oc'h neuze da vont da lakaat ur sell war an displegadurioù ha da reiñ ho soñj dre votiñ.
Mat e vefe d'an holl implijerion/ezed kemer perzh, rak seul ledaoc'h e vo an emglev ytizhet a-benn ar fin seul aezetoc'h e vo lakaat an traoù da vont war-raok en un doare aezet.
Lennit ha votit amañ: Politikerezh Envel Departamantoù Frañs (tabut)
--Neal 5 Du 2006 da 08:42 (UTC) (Merour)

Lañset zo bet ur votadeg (amañ[[[br.wikipedia.org/wiki/Wikipedia:Kumuniezh/votadeg_evit_merourien_Du_2006]) evit dilenn merourion/ezed nevez. Tu zo deoc'h da lakaat hoc'h anv ha/pe da reiñ ho vot evit ar re all bet lakaet o anv dija.

Demat, ur vouezhiadeg war an doare da vrezhonekaat anvioù divoutin gresianek a zo bet digoret amañ.
Pedet eo da reiñ o mouezh mar fell dezhe an implijerion/ezed enrollet gant ur bajenn-implijer war ar Wikipedia-mañ hag oberiant abaoe ur miz d'an nebeutañ pe nebeutoc'h ma'c'h eo bet labouret gante war an dachenn-resis-mañ a-raok digoradur ar votadeg.
Evit kompren gwelloc'h pep kinnig e-raok mouezhiañ e c'heller lenn displegadennoù hiroc'h war ar bajenn gaozeal stag ouzh pajenn ar vot.
Trugarez, --Merour (Neal) (Kaozeal) 2 Meu 2007 da 16:24 (UTC)

Benoni  (Kaozeadenn)  16 Kzu 2007 da 23:53 (UTC)

[[Wikipedia:Pennadoù eus an dibab|Pennad eus an dibab]]

Savet eo bet ganin ur c'hinnig evit boulc'hañ gant an argerzhadur evit dilenn merourion/ezed nevez . Pedet out da reiñ da ali war ar bazenn gaozeal stag ouzh ar c'hinnig-se (amañ) diwar-benn ar c'hraf kentañ a denn d'an doare ma ranker lakaat anv unan bennak evel kannad/ez evit dont da vezañ merour/ez. Ur wezh sklaeraat ar bazenn gentañ-se ha tizhet ur c'henemglev ledan e vo tu da vont pelloc'hig o tigeriñ ar argerzhadur da vat o pediñ digant an implijerion/ezed lakaat o anv pe anv unan bennak all evit gallout mouzhiañ diwar ofenn da c'houde. Da achuiñ neuze e vo ret da c'houde dont a-benn d'ur c'henemglev diwar-benn mont-en-dro ar vouzhiadeg hec'h-unan a-raok stagañ ganti da vat. Neal  (Kaozeal) 30 Eos 2009 da 19:31 (UTC)

Galvadenn: Dilennadeg merourion/ezed nevez (pazenn gentañ)

Da gregiñ ganti e kinnigin un tamm arroudenn eus ar reolennoù a sell ouzh kefridi ar verourion :
Dre vras ne zle ket ur merour kemer divizoù hep ali hag asant ar gumuniezh en a-raok. Arabat eo dezhañ implijout e ostilhoù evit ur gounid personel ivez pe en un doare dizonest. Ma vez seurt emzalc'hioù gant ur merour e c'haller soñjal e kammimplij e veli.
Mat. Bremañ, petra eo orin an dilennadegeg a-vremañ ? War a greder e vefe gant emouestl Wikipedidi laouen da skoazellañ Neal, a labour e-unan evel merour. Jentil –frommus zoken-, neketa ?
Bianchi-Bihan, prest bepred da labourat evit ar Brezhoneg (gant ur bennlizherenn mar plij), en em ginnigas kerkent. Brav eo, neketa ?
Sellomp 'ta un tamm a-dostoc’h bremañ. Da heul tabutoù savet ganin a-zivout krefen lieseurt –diwar-benn rieion Kembre pergen, a zo berzet ouzhin labourat diwar o fenn– e kavas B.-B. ur respont : en em ginnig da verourez. Pezh a ziskouez n’eo ket tamm ebet evit "skoazellañ" Neal en em ginnig B.-B., evit ober un arver personel eus ur galloud brasoc’h ne lavaran ket.
Fentus eo lenn diwar he fluenn -o komz diwar va fenn- gerioù evel "vandalerezh", "margodenniñ", "kunujennoù", "tagadennoù" ha me oar-me. BB a oar eus petra emañ o komz hep mar : pa seller ouzh obererezh merouriezh kent e lenner dres, etre ar 4 Mezheven 2007 hag ar 5 C'hwevrer 2008 (hag a-raok, d'an 22 Du 2006, gant e "geneil" Bernez Bernioù), stankadennoù diniver en abeg dres da seurt emzalc'h. Da c’hoarzhin eo lenn tamalloù a-berzh BB evel “margodenniñ” ! Ha petra eo soñj Implijer:Bernez Bernioù, Implijer:Tangi Gwegen, Implijer:Shelley Konk, Implijer:Alan Delo, Implijer:Rufus, Implijer:Nihil Obstat, Implijer:Ab Ostol, Implijer:Kergidu, Implijer:Lola Kola, Implijer:Alfoñs ar C'hlas, Implijer:Alfoñs ar Werenn…diwar-benn kement-se ? Fentus eo a-hend-all lenn Neal skrivañ "Krediñ a reer e c'hellfe bezañ implijet ar gont-mañ evit margodenniñ". Kinnig a rafen a-walc'h un doare gwelloc'h c'hoazh : "Krediñ a reer, hervez tud zo, a c'hellfe, marteze (gallus a c'hallfe bezañ), bezañ implijet, dre ma vefe diskred...". Pe ur stumm all un tamm berroc'h : "Bianchi-Bihan he deus lavaret din skrivañ...". Hag un tamm pelloc'h : "goulennet eo bet gwiriekaat IP ar gont-mañ". Emeur bepred o c'hortoz disoc'h an enklask, me'gred...
Bremañ e rankomp dilenn merourion nevez. Evel-just e oa BB an hini gentañ d'en em lakaat war ar renk...a-raok ar prantad kefridiel embannet zoken ! Mall zo ganti pakañ ur galloud nevez c'hoantaet bras ganti abaoe pell zo, war a hañval...
Petra eo stad an traoù, bremañ ? E-touez ar verourion kent, Kadwalan, Benoni, Paotr, Fulub ha C.Rogel a hañval bezañ "steuziet". Ne chom oberiant nemet Neal, a zo penn-da-benn e dorn BB.
E-touez an emstriverion e weler diouzh un tu ur skipailhig tud en em anavez mat war a hañval, hag oc'h en em kinnigañ pep hini an eil evit egile : BB (kinniget gant Kdbzh, Ex-Smith ha Neal), Ex-Smith (kinniget gant Neal ha BB), Llydaw (kinniget gant Ex-Smith, BB ha Neal) ha Kadbzh (kinniget gant BB, Neal, Ex-Smith) (an daou diwezhañ o vezañ nullet o c’hinnig diwar o goulenn) : bravat tiegezh, neketa ? Diouzh un tu all, estregedon, Y-M D (kinniget gant Bolivar, "Gweñlc'h"), Gwendal P. ha Malo (kinniget ganto o-unan). Ha neuze e teu an traoù da vezañ kemplesoc'h evit BB hag e sujidi ! Neal ha BB zo ar re o deus kinniget ar muiañ a emstriverion (BB, Ex-Smith, Llydaw ha Kdbzh gant Neal ; Ex-Smith, Llydawr ha Kdbzh gant BB), pa oa asur e oa tud eus o skipailhig. Ha bremañ pa welont tud all -ne hañvalont ket anavezout ken mat- e skriv Neal : Ret eo anzav on souzhet bras gant an niver a dud a fell dezhe dont da vezañ merour... hag en em c'houlenn a ran hag-eñ e c'houvezont int-i holl pe re eo kefridioù ar c'harg-se? N'eus forzh penaos, ne gav ket din e vefe un dra vat kaout re a verourion rak ret eo dezhe en em glevet ivez ha, d'am soñj atav, e vefe aesoc'hig kas an traoù war-raok en un doare sioulig ma vefe un nebeud merourion oc'h ober war-dro ar raktres atav. Ya, sur ! Gwelloc'h eo "un nebeud merourion oc'h ober war-dro ar raktres atav". Un nebeut tud dibabet mat na petra 'ta !
Ha petra eo "labour" BB a-benn ar fin ? Evel am eus bet tro da verkañ ergentaou e skriv war pep tra, daoust dezhi na c'houzout tra diwar o fenn. Evel-just, anat deoc'h, ne c'haller ket "gouzout pep tra". Padal eo souezhus gwelout unan bennak bezañ dizesk war pep tra evelti. Pezh a ra hepken zo klask treiñ pennadoù diwar Wikipediaoù all. Hogen, evel 'm eus bet tro da lavarout, ne c'haller ket treiñ ervat un destenn pa ne gomprenner ket anezhi. Levrlennadur nemetañ BB zo...ar Wikipediaoù all ! Hag ul levr bennak he defe digoret en he buhez ?. Evit pezh a sell ouzh an diskibezhioù on boas da bleustriñ -an Istor, am eus un tamm stummadur warnañ, da skouer- pe an dodennoù a gav din bezañ bet studiet kalzig -ar reizhiad amaezhel saoz da skouer- e c'hallan lavaret en un doare diogel ez eo nul live ar brizhpennadoù savet gant BB. Ne vin ket evit barnañ disklibezhioù all estrenoc'h ouzhin, goulakaat a c'hallan ez eo heñvel he live diwar o fenn.
Ha Wikipedia a vefe tonket da vezañ troidigezhioù -fall- eus ar Wikipediaoù all ? Padal ar Wikipediaoù all zo bouedet gant titouroù hag imbourc'hioù diavaez, n'int ket troidigezhioù hepken eus ar Wikipediaoù all. Gwell a se evit ar Wikipediaoù-se n'eo ket o fennadoù troidigezhioù diouzh ar Wikipedia brezhonek !
Ar pep gwashañ eo n'eo ket evit gouzañv e vefe tud all o klask kas war-raok ul labour sirius : e Wiki dezhañ an hini eo, hag ur pennad en deus savet zoken evit addegas kement-se da soñj da gement hini en defe ankouaet un dra ken anat, anvet en un doare souezhus Wiki-ni e-lec’h Ma Wiki din-me ! Hag emaomp amañ e rouantelezh an Tad Ubu : dizesk, sot, drouk eo...met ar galloud zo ganti ! Ha neuze e c'hall mac'homañ ar Wiki, heskinañ kement ali disheñvel diouzh hec'h hini. Un doare emskiantek eo moarvat da gaout an dizober eus ar re n'int ket e "linenn" BB hag he lakezed, a-hend-all : o digalonekaat hag o heugiñ dre o rediañ da asantiñ dibaboù tidel ne c'haller ket asantiñ, kement-se a-benn o lakaat da baouez da gemer perzh. Ha den n'en deus klasket kompren perak e oa kement a dud bet oberiant ergentaou ha dilezet ganto Wikipedia abaoe ur prantadig ?
Evit pezh a sell ouzhin, n'em eus biskoazh klasket rediañ an termenadurezh reizh d'ar pennadoù savet araozon gant ar re all, ha pa oufen pegen lu e c'hallont bezañ. Kinnig ha netra ken, da skouer evit pezh a sell ouzh an anvioù-lec'h iwerzhonek -dic'hallus da zistagañ da gement ne oar ket iwerzhoneg- ha roet dezho gant poell ur stumm brezhonek gant Loeiz Andouard, evel Limnac'h e-lec'h Luimneach). Padal e kav din e ranker tennañ korvo eus an holl re o deus kaset hor yezh war-raok araozomp, eus geriadurourion an 18vet kantvet betek Preder, hag o tremen dre Frañsez Vallée, Gwalarn ha Roparz Hemon, SADED ha Guy Etienne, pe c'hoazh etre Ebrel 1991 hag Here 1992 Bodad ar Yezh Arnevez (BAYA), heuliad emvodoù kaset war-raok gant Herve Kerrain (ha ne oa ket, eñ, ur brizhvrezhoneger)...Ne lakan mammenn ebet a-gostez, an holl o deus o splet. Hogen tud dizesk zo bepred feuket pa lennont traoù n'int ket evit kompren hag a live uheloc'h eget o hini. Ha neuze e ranker skrivañ ur ger gallek war zigarez n'eur ket evit kompren kefridiel (a gaver e Geriadur An Here, pe e Tintin. Afer Klaskato, p. 43 : "En un notenn gefridiel e sav Maodiernezh an Aferioù Diavaez kreñv he mouezh a-enep..." : moarvat e vo lavaret e oa Divi Gervella ha Martial Ménard awenet gant ur gealiadurezh diaoulek !). Neuze e ranker skrivañ lec'hienn e-lec'h load pa rankfe klotañ "ez-naturel" ha "dre ret" lec'hienn (dereat-tre evit ul lec'hienn henoniel da skouer) ouzh ar galleg site, ha pa n'eo ket load anavezet gant ar veulkeed-se. Ha koulskoude e vez kavet ar ger-se e Geriadur ar Stlenneg embannet e 1995, pe e Aber abaoe krouidigezh he load (load gwe a vez kavet abaoe an niv. 15, Nevez-Amzer 2004) ; biskoazh n'em eus kavet, e saozneg, site e-lec'h website. Rediañ a reer c'hoazh dibaboù diboell-krenn diwar-benn an anvioù-rieion, ha dislavarus dreist-holl : treiñ evit broioù zo (Loeiz XIII...), berzañ skrivañ e brezhoneg evit broioù all zo, evit Kembre pergen. Ha koulskoude roue Gwynedd an 10vet kantved ha kont Kernev an 11vet kantved o doa an hevelep anv, ar skoueriekadurioù brezhonek ha kembraek a-vremañ hepken a grou un diforc'h ne oa ket anezhañ d'ar c'houlz-se pa oa c'hoazh ur gumuniezh predenek bev-mat. Merkañ a c'haller a-hend-all e skriv Divi Gervella e Emblèmes et symboles des Bretons et des Celtes, Coop Breizh, 1998, p.26 Hoel Dda (zoken ma c'haller bezañ souezhet e chom e kembraeg da). Heñvel e vefe ar gudenn evit anvioù-tud lec'hlennat evel Olaf/Olof...disheñvel hiziv an deiz e daneg, norgeeg, svedeg hag islandeg, ne oant ket ken dispartiet er Grennamzer avat. Kement-se n'eo ket ur gudenn a yezhoniezh-rik, ur gudenn a Istor ne lavaran ket, pezh ne c'hall ket beulkeed evel BB intent...
Ne c'hallomp ket mui plegañ dirak diktatouriezh brizhkefredourion dizesk ha tagnous. Poent eo ober eus Wikipedia brezhonek ur benveg sirius a c'haller fiziañ ennañ.
DIEUBOMP AR WIKIPEDIA, HA DIEUBET E VO PEP TRA !
Meven 2 Her 2009 da 15:20 (UTC)

=== E ser va stankadennoù ===
Kalz buanoc'h e vin diwar-benn "respont" Bianchi-bihan, a skriv er wezh-mañ diwar bluenn Neal.
*Da gentañ-holl n'eo ket gwall dener treuzkompradennoù BB "Neal" a lenner en he "respont" pa n'em eus kaset netra dezhi. Da veur a zilenner 'm eus kaset va zestenn, tamm ebet dezhi avat.
*Kompren a c'haller aes a-walc'h n'eur ket gwall blijet gant pezh 'm eus skrivet. Hogen goulenn a ran da bep hini adlenn va zestenn ha lavarout din hag-eñ e kavo enni un emzalc'h "tagus ha kunujennus" eus va ferzh. An div arroudenn nemeti meneget gant BB zo "Ne c'hallomp ket mui plegañ dirak diktatouriezh brizhkefredourion dizesk ha tagnous" hag an devoud m'emañ Neal "e dorn Bianchi-Bihan". Gwirionezioù anat da'm meno, d'ar gwashañ un ali ha n'eo ket BB a-du gantañ...Hogen, kunujennoù ? Gwall vuan ez erruer e domani ar c'hunujennoù, gouez da vBB/"Neal", a hañval gwall gizidik... Abalamour da se on bet stanket 3 miz da gentañ, ur bloaz da c'houde, diverket eus roll an emstriverion ha zoken eus an dilennerion ! Mendare petra vefe ur vro renet gant tud a-seurt-se. Er broioù dieub e vez asantet d'ar re n'int ket a-du gant ar re a zo er galloud da ezteurel o savpoent. Naturel a-walc'h e kavan bezañ kaset va savpoent d'an dilennerion. BB en defe gallet mouezhiañ a-enep din, goulenn digant ar Wikipedidi all ober kement-all da ziskouez d'an holl pegen enebet ez int ouzhin, kas ul lizher kevatal -n'eo ket evel merour (dindan anv Neal), evel n'eus forzh petore Wikipediad ne lavaran ket. Krediñ a reer amañ bezañ e Frañs da c'hrez "enstriverezhioù kefridiel" Napoleon III pa ne oa asantet d'en em lakaat war ar renk nemet ar re a-du gant ar galloud staliet. Pelec'h eo bet stummet BB -ha pa vefe amañ dindan anv "Neal" ? E Tirana pe e Minsk ? En ur Republik bennak eus Suamerika (evel an San Teodoros, da skouer) ? Pe e Brussel gant ar re a zo boas da dremen e-biou disoc'h mouezhiadennoù pa n'int ket a zo gortozet (evel e Danmark, Izelvroioù, Frañs, Iwerzhon...) : nec'het e vez d'an tu enep d'ezteurel e savpoent, dilamet eus o gwir da vouezhiañ ar re n'int ket a-du gant ar re zo penn ar galloud. Estregedon ez eo bremañ tro Gwilhmod[ http://br.wikipedia.org/wiki/Wikipedia:Kumuniezh/votadeg_evit_merourien_Gwengolo_2009].
*Kement-all a c'haller gwelout evit ar wiriekadenn IP bet goulennet. An disoc'h oa e oa disheñvel an IPoù arveret ganin ha gant reoù all tamallet. Neuze e oa eilgeriet ne broue ket an IPoù disheñvel e oa disheñvel o arverion. A zo gwir moarvat. Met neuze perak ober un enklask ? An disoc'h n'en deus talvoudegezh nemet ma 'z eo diouzh an tu mat. Kaerat reizhiad varnerezhel e rouantelezh BB -hag e sekreour Neal- ! Ha pa vefe bet heñvel an IPoù, petra a vefe bet lavaret ? Ha ! Setu ar brouenn !...
=== E ser an dilennadeg ===
*...dres ! An disoc'hoù ne hañvalont ket pezh a oa gortozet gant BB "Neal", gant tud enebet ouzh BB ha ne oant ket gortozet. Ha neuze BB -bepred dindan anv "Neal"- da glask hag-eñ ne vefe ket un tamm irienn bennak : Kement a dud a-enep BB ? Ne c'hall ket bezañ ! Ha neuze BB "Neal" da c'houlenn un tamm enklask diwar-benn ar stankadennoù hag an IPoù digant un atebeg bennak eus ar Wikipedia gallek ha . Ha disoc'h e enklask a voe e voe heñvel IPoù...Bianchi-Bihan ha Kdbzh, arveret stank ganto an hevelep urzhiataer e-pad ur sizhunvezh bennak e miz gouere ! Nag un dichañs ! Ha neuze BB "Neal" da douiñ n'eo ket Bianchi-Bihan ha Kdbzh an hevelep den ! Neuze, disheñvel talvoudegezh an enklaskoù hervez piv zo e kont : diouzh un tu IPoù disheñvel ne vir ket ouzh un hevelep arverer da vezañ a-dreñv, diouzh an tu all un hevelep IP ne brou ket ez eo an hevelep hini a zo a-dreñv...Ne lavaran ket ez eo Bianchi-Bihan ha Kdbzh an hevelep hini -pezh n'int ket din da c'houzout-, met petra vefe lavaret ma vefe merket va IP e-touez an dilennerion ? Pe IPoù heñvel e-touez ar re "n'o deus mouezhiet mat" ? Emichañs e vo plijet ar re-se -ar re o deus mouezhiet a-enep BB- da zeskiñ an diskred zo warno da vezañ keniriennourion ganin...Mouezhiet 'm eus gant ur c'hont savet a-ratozh evit se, hogen dindan un lesanv splann a-walc'h -Mewenn-, n'em eus ket klasket kuzhat piv oant : kement-se a dalveze mat, da vihanañ, ur bloaz stanket, ken grevus ma'z eo kement-se, anat deoc'h ! Dreist-holl e lenner diwar bluenn "Neal" Goût a ra an holl, da skouer, n'hall ket ar verourion kemer divizoù diwar-benn kaozeadennoù m'o deus kemeret perzh enne? . Met kement-se n'eo ket un arver personel eus e c'halloud, anat deoc'h !
*Petra mouezhiañ ? Disorc'hoù kentañ ar vouezhiadeg a ziskouez mat ne c'hall ket mui meur a hini gouzañv diktatouriezhig BB war Wikipedia. Met an holl a hañval krediñ ne vefe nemet dindan e anv ez eo noazus. Evel-se en deus Ex-Smith -a hañval dizañjer- mouezhioù tost an holl dilennerion. Ha padal e ranker merkañ ez eo e-touez ar re o deus kinniget BB da verour, mouezhiet en deus eviti, ha BB hec'h-unan he-deus mouezhiet ha kinniget Ex-Smith. Arvar zo e vefe eta Ex-Smith evel Neal, eleze un anv hepken a sevenefe doujus kement a lavaro dezhañ BB ober. Erbediñ a ran eta mouezhiañ a-enep dezhañ. Hag ar re all ? Amjestr eo lec'hiadur Y-M D, pa hañvale kenlabourat digudenn gant BB. Skrivañ a ra . A-du penn-da-benn gant ar mennozh da geñver ar fiziañ a ranker kaout er merourien. Dre-se ez on a-du evit ma vefe skarzhet eus ar votadeg ar re bet stanket e-pad ar prantad-kinnig, da lavarout eo neuze me. N’on ket feuket gant kement-se, hag ar gwir en deus Y-M D da vezañ displijet ganin, hogen kement-se a dalvez kement ha sevel a-du gant tuad BB. Kement-all n’en deus ket miret outañ a resev un tamm evezhiadenn dismegañsus a-zoare a-berzh BB : Ne welan ket penaos e vo gallet ober pennadoù eus an dibab hep peurvestroniañ ar yezh. Padal en deus Y-M D mouezhiet neptu da geñver BB, tra ma vouezhie Belvar -en deus e ginniget- a-enep da vBB. Gwendal P. ha Malo, diouzh o zu, ne lavaront netra. Mat e vefe d'an tri-se sklaeraat o emzalc'h hag o lec'hiadur a-zivout ar reuz degaset gant BB abaoe re bell zo bremañ. Gwelout a reer daou duad : diouzh un tu skipailhig BB, a vod tud en em anavez mat-tre, a vouezh bepred ez-emskiantek en hevelep doare, diouzh un tu all "ar re all", n'o deus da voutin nemet an devoud ma ne asantont ket diktatouriezhig BB hep en em glevout kentrezo, pezh a zo yac'h pa dalvez kement-se chom stag ouzh ar frankiz. Hogen da vezañ strewet evel-se e weler ne c'hall hini ebet anezho bezañ dilennet da verour ha da gempouezañ galloud skipailhig BB. En tu-hont d'o diforc'hioù reizh e vefe mat dezho en em glevout ha mouezhiañ evito-holl : Gwendal P., Y-M D ha Malo. Met, pa n'hon eus netra da zibab dirak BB hag Ex-Smith, ez erbedan da c'hortoz mouezhiañ evit an tri-se, gant ar spi e c'hallfent kempouezañ ar skipailgig a-vremañ.
Bianhi-Bihan hag he sekretour Neal a glask lakaat da grediñ ne vefe amañ nemet ur gudenn a vennozhioù pe a emzalc'h. UR GUDENN A C'HALLOUD N'EO KEN, hag int -evel an Tad Ubu- a ra pezh a garont pa 'z eo ar galloud ganto, ha mat pell zo.
Meven